
NAŠA RIJEČ 


KAD DANJU PADNE MRAK... 

Ovakav simpatičan naslov u 
svom prilogu u ovom broju ČIS-a 
izabrala je naša suradnica Ana 
Kovačićek. Naša je dužnost samo 
podsjetiti čitatelja da je ovaj broj 
časopisa posvećen uglavnom pomr- 
čini Sunca 1999. Bio je to izniman 
događaj za žitelje koji prebivaju u 
prostorima od sjevernog Atlantika, 
Zapadne i Srednje Europe, sve do 
Bengalskog zaljeva u Južnoj Aziji. 
Svatko je totalnu (i onu djelomičnu) 
pomrčinu Sunca doživio na svoj 
način. Prikazat ćemo ovdje fotogra- 
fije i dojmove onih koji su uz mnogo 
truda i volje išli na put noseći svoju 
tešku astronomsku opremu (i zna- 
nje!) u Mađarsku, Austriju... 

Iz Hrvatske, gdje se događala sa- 
mo djelomična pomrčina imamo 
manje priloga. Razumljivo, jer su svi 
išli sjevernije gdje je prolazila 'total- 
ka". Atraktivno je bilo i kod nas. 
Vidjeli smo tanki Sunčev srp, "pepe- 
ljasti sumrak", osjetili blago zahla- 
đenje, gledali "srpaste" Sunčeve pro- 
jekcije ispod krošnji drveća ili kroz 
neku optičku rešetku, recimo kroz 
prozorske zavjese. 

A naše ekipe astronoma amat- 
era koje su se rasporedile uobičajeno 
na više mjesta promatranja (zbog 
moguće lokalne naoblake), na Bala- 
tonu i drugdje, vidjeli su crno Sun- 
ce, koronu, prominencije, zvijezde i 
crno nebo usred dana... 

Astronomi i drugi prijatelji pri- 
rodoslovlja, dakle, moraju putovati 
da bi vidjeli neke pojave koje u svom 
životu na svojoj rodnoj grudi neće 
vidjeti. Sljedeća najbliža "potpuna" 
je na Madagaskaru 21. VI. 2001. 
Kod nas, u sjevernoj Hrvatskoj 2081! 
Doduše dvije pomrčine vidjet će se iz 
Španjolske i Turske 2005, odn. 2006. 
u nama nedalekom susjedstvu. 
Umjesto "doviđenja", zdravi bili pa 
gledali! 

Zdenko Marković 


Sustav Sunce - Zemlja - Mjesec 


Zagonetka 
Mjesečeve staze 


Ivan lovrek, dipl. Inž. 


Kako se giba Mjesec? 


ada razmatramo gibanje tijela male 
IK mase u gravitacijskom polju nekog 
masivnijeg tijela govorimo o tzv. problemu 
jednog tijela. Primjer je gibanje Zemlje oko 
Sunca. Ali ona ne putuje sama. Sa Zem- 
ljom oko Sunca kruži i njezin pratitelj Mje- 
sec, a to znači da su Zemlja i Mjesec dvos- 
truki sustav. Takav sustav opisuje problem 
dvaju tijela. Zašto? 

Zemlja i Mjesec imaju istinsko pravo na 
takav naziv - dvostruki sustav, jer Mjesec 
sa svojom masom nije zanemarivo maleni 
satelit. Mjesečeva masa je samo 81 puta 
manja od Zemljine što itekako djeluje na 
gibanje Zemlje oko Sunca. Naravno, 
Zemljina masa djeluje još više na gibanje 
Mjeseca oko Sunca. 

lako znamo da je Mjesečeva prosječna 
udaljenost od Zemlje 384 000 kilometara, 
što nam se čini mnogo, ipak je to samo 
tijesna blizina s obzirom na udaljenost spo- 
menutih tijela od Sunca koja iznosi oko 
150 milijuna kilometara. Zbog relativno 
velike mase Mjeseca Zemlja oko Sunca ne 
obilazi po pravilnoj elipsi. Oko Sunca po 
pravilnoj elipsi ne obilazi ni Mjesec. Pravu 
elipsu oko Sunca opisuje zajedničko težište 
ili centar masa sustava Zemlja - Mjesec. 
Kažimo i to, da je zajednički centar masa 
na udaljenosti 2/3 Zemljina polumjera 
mjereno od središta Zemlje ili 2100 metara 


ispod srednje razine Zemljine površine. Iz 
ove priče već naziremo kako Mjesec ne 
kruži tako jednostavno oko Zemlje kako to 
prikazujemo često za školske i druge po- 
trebe na pojednostavljenim crtežima. Ako 
je tome tako, Mjesec neće nikada činiti 
petlje i nikada mu staza oko Sunca neće 
biti izbočena (konveksna) prema Suncu. 
Pogledajmo sliku 1, tj. ono što Mjesec neće 
nikada uraditi na svom putu oko Sunca. 

Slika 1 


Kako putuje Mjesec na svojoj stazi 
oko Sunca? 


Zemlja se giba oko Sunca prosječnom 
brzinom od 29,79 km/s što čini oko 2 500 
000 kilometara dnevno ili mjesečno nešto 
malo više od 77 000 000 kilometara. Sada 

Slika 2. Zemljin i Mjesečev put od uštapa do uštapa traje 29,5 dana. 


uzmimo udaljenost Zemlja - Mjesec što 
iznosi 384 000 kilometara i izračunajmo 
opseg kruga, pa dobijemo 2.412.743 km i 
zamislimo da je to kružni put Mjeseca oko 
Zemlje. Ovu vrijednost sada rastegnemo na 
Zemljin mjesečni hod od 77.000.000 km i 
vidimo da je stvarni put 32 puta duži od 
zamišljenog kružnog. Što nam je ostalo od 
kružnog puta? Ništa. Ako to ucrtamo i u 
većim mjerilima, Mjesečev put se približno 
izravnava s putem Zemlje oko Sunca s 12 
jedva zamjetnih otklona od Sunca i 12 
laganih priklona prema Suncu. Dakle, 
Mjesečeva staza je u stvari dvanaesterokut 
s lagano zaobljenim kutevima i udubljenim 
stranama uvijek okrenutim prema Suncu. 
Staze Mjeseca i Zemlje se 24 puta godišnje 
preklope i razmijene udaljenost za hipotet- 
skog promatrača sa Sunca. Znači, Suncu je 
za oko 14,5 dana bliži Mjesec, a jednom u 
14,5 dana Zemlja. Zamišljeni promatrač sa 
Sunca vidio bi Mjesečevu stazu kao valovi- 
tu liniju koja leži na putu Zemlje. Naravno 
da se ovo izlaganje nipošto ne protivi tome 
da se Mjesec u odnosu na Zemlju giba po 
maloj izduženoj elipsi - numeročki ekscen- 
tricitet iznosi mu 0,055 u odnosu na Zem- 
lju, dok je Zemljin prema Suncu 0,017. 
Sada vidimo da se Mjesec nalazi u slože- 
nom gravitacijskom polju. Kada bi Mjesec 


kružio samo oko Zemlje put bi mu bio stal- 
na elipsa. No Mjesec se giba i oko Sunca čija 
je gravitacijska sila dva puta jača od 
Zemljine. Zemlja svojom većom masom 
Mjesecu poremečuje stazu i tjera ga da kad 
joj je bliže, žuri pred Zemlju, a kada je dalje 
usporava ga i on putuje za njezinim 
tragom. Kako vidimo brzina Mjeseca nije 
stalna, pa u prvom slučaju iznosi oko 31 
km/s, dok u drugom slučaju iznosi oko 29 
km/s. Sada nam je jasno kako je zajedničko 
težište, odnosno centar masa Zemlja - 
Mjesec jednom ispred, a jednom iza smjera 
gibanja oko Sunca. Naravno, sa Zemlje mi 
takvo gibanje Mjeseca ne vidimo jer uzrok 
leži u tome što Zemlja nosi Mjesec sa sob- 
om u kretanju u kojemu i mi sami sudjelu- 
jemo. Pokušat ćemo sve ovo još pojasniti na 
slici 2. 

Ako kod nekog čitatelja postoji sumnja 
da to baš sve tako "funkcionira", možemo se 
izraziti i ovako: Zemlja vuče Mjesec prema 
sebi, Sunce vuče Mjesec prema sebi jačom 
silom, ali i privlači Mjesec zajedno sa Zem- 
ljom. Sunce privlači dvostruki sustav ne- 
mješajući se u unutrašnji odnos "plesnog" 
para, samo im "svira" svoju glazbu prema 
kojoj moraju plesati. Na našu veliku radost 
plesni par ne pokazuje ni najmanji trag 
umaranja. M 


Kako smo doživjeli pomrčinu Sunca 


Bilo je 
veličanstveno! 


Branimir Zauner 


omrčina je jedan fenomen 

koji nije lagano opisati. 
Puno puta sam vidio slike 
raziličitih faza pomrčine, 
čuo svjedočanstva i vidio 
animacije slika i filmove, 
ali ništa me nije moglo 
pripremiti na nju, kao što 
ni čitatelja ovih redaka 
neće pripremiti ako je i sam 
nije vidio. 

Kada je Frank M. Klicar (čov- 
jek koji je došao sa hrpom opreme iz 
SAD-a da bi promatrao pomrčinu u Bala- 
tonfoldv4ru) uzviknuo “First Contact", svi 
smo se okrenuli prema Suncu. Iako su neki 
bili razočarani pogledom, moram priznati 
da mi se od tada razina adrenalina polako 
povećavala, pojačavajući ionako prisutan 
osjećaj iščekivanja. To je bilo oko 11:26. 
Skoro sat i pol kasnije, kada je Mjesec 
prekrivao i posljednje dijelove Sunca, osje- 
ćaj je polako prelazio u osjećaj veličanstve- 
nosti. Ne znam kako bih drugačije opisao 
što sam tada osjećao. Nakon potpune 
ravnodušnosti i razočarenja koje me je 
pratilo od kada je u prethodnoj noći počela 
kiša (bolje rečeno oluja), od tzv. antikli- 
maksa, ovo je bilo nešto potpuno suprotno. 
I onda kada je Mjesec prekrio i ostatak 
Sunca, kada je pomrčina postala potpuna, 
kada je korona postala vidljiva, onda je 
počelo otkucavati najbržih 2 minute i 22 
sekunde u mom šivotu. 


Okolina se zamračila, a ja sam 
kao općinjen gledao u totalitet 
kroz teleskop. U jednom sam 
trenutku dignuo pogled i 
vidio jednom rječju veličan- 
stven prizor totalne pomr- 
čine pored koje sjaji Venera. 
Nebo je bilo tamno, ali još 
uvijek plavo. I kada je prošlo 
tih malenih 2 minute i još 
nešto sekundi, i kada se ponovo 
vidio dijamantni prsten koji je 
prethodio relativno brzom razdanjivanju, 
preplavio me osjećaj malenosti, bolje rečeno 
beznačajnosti mog postojanja. I ono malo 
antropocentričnosti koja je bila prisutna kod 
mene, jednostavno je nestalo u toj veličan- 
stvenosti događaja koji se zove potpuna po- 
mrčina Sunca. 

I još samo nešto. Često sam u ovom tek- 
stiću koristio pridjev veličanstven za opis 
pomrčine. Toliko često da graniči sa neuku- 
som. Međutim postoji jedan sitan detalj 
koji mi je diktirao upotrebu riječi. Sama po- 
mrčina. Nedostatak riječi koje bi adekvatno 
opisale jedan takav događaj je dodatni pro- 
blemčić. Mislim da činjenica da nema ade- 
kvatnih riječi govori sama za sebe o veli- 
kosti (da ne napišem ponovo veličanstve- 
nosti) pomrčine. Mislim da bi jedino Mary 
Poppins mogla opisati pomrčinu. Ona bi 
rekla da je pomrčina superkalifradšilistično 


pa 

Novosti e zanimljivosti 


Naša Galaktika Mliječna 
staza 


ve do dvadesetih godina ovoga stoljeća 
5. se da je naša Galaktika Mliječ- 
na Staza čitav naš poznati svemir. Danas 
znamo da je Mliječna Staza samo jedna od 
milijardi galaktika u svemiru. Ovakve, spi- 
ralne galaktike sadrže od 100 do 400 mili- 
jardi zvijezda te međuzvjezdani plin i praši- 
nu. Ne znamo koliko pojedinih zvijezda ima 
oko sebe planete i druga manja tijela. Sun- 
čev sustav nalazi se na vanjskom rubu Ga- 
laktike, udaljen od vrućeg središta više dese- 
taka tisuća svjetlosnih godina. Zvijezde u 
Galaktici su različite starosti. Kuglaste sku- 
pove nazivamo "svemirskim starcima" jer 
im dob prelazi i više od 10 milijardi godina. 
Nasuprot tome, u oblacima plina i prašine 
čestice se okupljaju, kondenziraju i tamo i 
danas nastaju nove zvijezde. 

Naše Sunce, kao i druge zvijezde u spi- 
ralnim krakovima, kruže oko galaktičkog 
središta. Sunčevom sustavu potrebno je oko 
230 milijuna godina za jedan ophod oko 
središta gibajući se pritom brzinom od oko 
220 kilometara u sekundi! Svaku galaktiku, 
pa tako i našu kako se danas zna, okružuje 
galaktički haloo, koji čini tamna materija i 
stare, slabo vidljive zvijezde. 


MT. ZM. 


Galaktička jata 


van naše Mliječne Staze otkrivene su 
I elekike koje vidimo u svim pravcima 
oko nas. Naša Galaktika nalazi se u skupini 
od oko dvadesetak galaktika koje nazivamo 
- lokalno jato. Galaktike lokalnog jata su u 
zajedničkom gravitacijskom zagrljaju uspr- 
kos širenju svemira, a međusobno se gibaju 
po vrlo složenim stazama. Galaktika ima 
toliko, da su one, kako reče jedan znanstve- 
nik, "u astronomiji ono, što su atomi u 
fizici". Mliječna Staza, Andromedina galak- 


tika te manja galaktika M 33 su tzv. brzo- 
rotirajuće spiralne galaktike. U Androme- 
dinoj galaktici nalazimo stotine zvjezdanih 
skupova te oblaka plina i prašine. Ona je 
nekoć bila krivo identificirana kao "maglica" 
ili oblak unutar Mliječne Staze. U našem 
lokalnom jatu su također NGC 205, tipična 
eliptična galaktika, ali sadrži uglavnom sta- 
re zvijezde. Tu su i Veliki i Mali Magellanov 
oblak, nepravilne galaktike, koje je Magel- 
lanova posada ploveći Južnim morima opi- 
sala kao maglice na nebu. 

Superjata su najveće nebeske formacije. 
Superjato Virgo (zviježđe Djevice) sadrži 
više tisuća galaktika. Ono nam je relativno 
blizak susjed, udaljen "samo" pedesetak mi- 
lijuna svjetlosnih godina. Novija istraživan- 
ja superjata pokazalu su nam velika pod- 
ručja relativno praznog prostora između 
superjata. Neki kozmolozi vjeruju da naš 
svemir liči na golemu spužvu u kojoj su su- 
perjata povezana tankim mostovima rasteg- 
nutim između ovih gigantskih formacija. 
Pomoću mase superjata jednom ćemo rije- 
šiti i problem: jeli naš svemir "otvoren" ili 
"Zatvoren"? Ali tek kada proračunamo 
ukupnu gustoću materije u svemiru. Ako je 
ta masa jednaka ili manja od kritične mase, 
materija će nastaviti širenje započeto Veli- 
kim Praskom. Ako je masa veća od kritične, 
gravitacija će usporiti širenje sve dok svemir 
ne doživi kolaps, ili Veliki Stisak. 

M.T. ZM. 

Pomrčina “99 


Pomrčina Sunca 


11.08. 


1999. 


kako su je vidjeli automatski 
meteorološki sustavi 


Krunoslav Premec, dipl.ing. 
Državni hidrometeorološki zavod, Zagreb 
Odjel meteoroloških istraživanja 
Odsjek za razvoj, primjenu i obavljanje specijalnih meteoroloških mjerenja 


jesečevo zasjenjenje Sunčevog 

diska koje se dogodilo 11.08. 
1999. ostavilo je traga na različi- 
tim meteorološkim elementima. U 
okviru Odsjeka za razvoj, prim- 
jenu i obavljanje specijalnih mete- 
oroloških mjerenja Državnog hi- 
drometeorološkog zavoda razvijen 
je telemetrijski sustav automat- 
skih meteoroloških postaja zbog 
različitih potreba kao što su eko- 
loško-akcidentne situacije, pra- 
ćenje meteoroloških fenomena, 
elementarnih nepogoda, pravovre- 
meno obavješćivanje i uzbunjivanje 
javnosti o mogućim štetnim učin- 
cima različitih vremenskih situacija 


Slika 1. Mreža automatskih meteoroloških sustava Državnog hidrometeo- 
rološkog zavota (kolovoz, 1999.). 


i sl. Automatski meteorološki sus- 
tavi samostalno, neprekidno 
mjere vrijednosti različitih meteoroloških 
elemenata svake sekunde i onda te podatke 
obrađuju i zapisuju u desetminutnim inter- 
valima. Ti podaci putem radio ili telefon- 
skih veza svaki sat stižu u Državni hidro- 
meteorološki zavod. Danas je u uporabi već 
skoro 40 automatskih meteoroloških sus- 
tava (slika 1), a podatke nekih od njih smo 
iskoristili da bi opisali učinak pomrčine 
Sunca na neke meteorološke elemente. 
Najveći učinak pomrčine Sunca je prim- 
ijećen na iznosu globalnog zračenja koje se 


mjeri na postaji Punat. Na slici 2 je prikazan 
hod zračenja u gotovo neporemećenom 
danu kakav je bio 9. kolovoza i na dan 
pomrčine 11. kolovoza (sva navedena vre- 
mena su prema SEV-u, tj. jedan sat unatrag 
prema ljetnom računanju vremena). 

Za sunčanog dana s malom naoblakom 
koja je poslije podne malo narušila izgled 
krivulje (09.08.1999.), dnevni hod zračenja 
je lijepa parabola koja započinje s izlaskom 
Sunca, dostiže maksimum oko podneva, a 
završava zalaskom. Na dan ]I1. kolovoza se 
jasno uočava veliki pad zračenja oko pod- 

Slika 2. Dnevni hod globalnog zračenja na postaji Punat za 
neporemećeni dan (09.08.1999.) i za dan pomrčine Sunca 
(11.08.1999). 


neva što je posljedica izravnog učinka 
pomrčine Sunca. Uobičajen rast globalnog 
zračenja naglo je zaustavljen oko 10.20 sati 
što je zapravo nekoliko minuta nakon 
početka pomrčine. Slijedi nagli pad koji bil- 
ježi minimum u intervalu 11.40-11.50, a to 
se podudara s nastupom maksimalne faze. 
Zračenje je u vrijeme najveće faze koja je za 
to područje bila oko 94%, palo za 92% u 
odnosu na početak pomrčine. Smanjenjem 
faze pomrčine zračenje opet raste i po 
završetku pomrčine (oko 13 sati) poprima 
svoj uobičajeni hod. 

Smanjenje zračenja je imalo neposredan 
učinak i na temperaturu zraka, što nam 
najbolje ilustrira slika 3. 

Temperatura zraka počinje rasti oko sat 
vremena nakon izlaska Sunca. Taj rast sli- 
jedi sve do oko 14 sati kada se dostižu naj- 
više vrijednosti, a potom slijedi pad tem- 
perature zraka opet prema izlazu Sunca. 

Navedenog dana je oko podneva kada se 
još očekuje porast, temperatura zraka naglo 
pala i u području uz mađarsku granicu, 
gdje je smješteno Gotalovo, i na moru u 
Puntu. Blizina zoni totalne pomrčine je 
rezultirala većim smanjenjem temperature 
zraka u Gotalovu gdje je zabilježen pad od 
4,4 *C (maksimalna faza oko 98%), nego u 
Puntu gdje je registriran pad od 2,9 *C 
(maksimalna faza oko 94%). Krivulje koje 
prikazuju hod temperature zraka nisu 
glatke zato jer su to stvarni, prirodni 
podaci, a vrlo osjetljivi osjetnici na našim 
postajama bilježe i najmanje promjene koje 


mogu biti uzrokovane različitom vrstom i 
količinom naoblake i strujanjem zraka. 

U određenoj vezi s temperaturom zraka 
je i relativna vlažnost zraka, koja ima 
dnevni hod suprotan hodu temperature. 
Dakle u vrijeme rasta temperature relativ- 
na vlažnost zraka pada i obrnuto, kada 
temperatura pada, vlažnost raste. S obzi- 
rom da je pomrčina uzrokovala pad tem- 
perature, u istom razdoblju očekujemo 

Slika 3. Hod temperature zraka na automatskim meteoro- 
loškim postajama Gotalovo i Punat 11.08.1999. 


porast vlage. To se uistinu i dogodilo, a pri- 
kazano je na slici 4. 

Relativna vlažnost zraka je meteorološki 
element koji je vrlo promjenjiv i ima velike 
amplitude oscilacija, pa je tako i pomrčina 
Sunca povisila vlagu u Umagu za 10%, a u 
Puntu čak za 14%. 

Također vidimo da nam se u razdoblju 
pomrčine Sunca (od 10 do 13.30 sati) kri- 
vulje zračenja i temperature podudaraju u 
hodu, dok relativna vlažnost ima suprotan 
hod. 

Od ostalih meteoroloških elemenata ko- 
ji se mjere na automatskim postajama pot- 
rebno je spomenuti i brzinu vjetra koja je 
na većini postaja za vrijeme pomrčine malo 
pala, a poznato je da se povećanim zagrija- 
vanjem inteniziviraju zračna strujanja. 

Na kraju možemo rezimirati da nam je 
pomrčina Sunca ostavila traga na sma- 
njenju zračenja, padu temperature zraka, 
porastu relativne vlažnosti i smiraju 
zračnih strujanja. 

Važnost i značaj Sunčevog zračenja za 
život na Zemlji su svima poznati, a u ovoj 
prirodnoj astronomskoj pojavi smo uvidjeli 

Slika 4. Hod relativne vlažnosti zraka 11.08.1999. na posta- 
jama Umag i Punat. 


koliki učinak ima iznos dolaznog zračenja 
na promjene raznih meteoroloških eleme- 
nata i to u vrlo kratkom vremenskom inter- 
valu. I na ovom primjeru se pokazala koris- 
nost automatskih meteoroloških postaja i 
telemetrijskog sustava koji nam omogućuju 
gotovo istovremeni uvid u stvarna meteo- 
rološka događanja na različitim lokacijama. 
Značajan razvoj telemetrijskog sustava će 
zasigurno mladim naraštajima omogućiti 
još bolji uvid u učinke nama najbliže pot- 
pune pomrčine Sunca koja nas očekuje već 
2006, a biti će vidljiva iz Turske. (do) 

Državni susret i 
natjecanje iz 
astronomije 1999. 


Od 2. do 5. lipnja Mali Lošinj ugostio je 
mlade astronome iz cijele Hrvatske. Prekrasna 
škola - brod, bila je domaćin Susreta i natjecanja 
iz astronomije. 

Ukupno 112 učenika osnovnih i srednjih hr- 
vatskih škola ovdje je došlo predstaviti svoje 
znanje iz astronomije nakon napornih prednat- 
jecanja. Neki su bili na natjecanju prvi puta, a 
neki su se ponovno susreli i potvrdili stara poz- 
nanstva. Državno povjerenstvo se moralo dobra- 
no potruditi da od mnogo dobrih radova izdvoji 
one najbolje , kao i najbolje učenike po znanju. 
Ocjenjivanje i izlaganje radova odvijalo se u 
učionicama Srednje škole AMBROZA HARA- 
ČIĆA. Uspješnost natjecatelja određena je na 
temelju ukupnog broja bodova koje je pojedini 
učenik osvojio na testu i obrani rada te bodova 
iz recenzije rada. Ukupno je nagrađen 21 učenik. 
Navodimo prva tri mjesta u šest kategorija: 


5. razred osnovne škole 
1. DOROTEJA ANDREIĆ, 
OŠ V Hribara, Velika Gorica 
2. MIHAEL KOVAČIĆ, 
OŠ I.G. Kovačića, Sv. Juraj na Bregu 
3. LUKA PISAC, OŠ Martinska Ves, Sisak 


6. razred osnovne škole 
1. MATEJ PAR, OŠ M. Lovraka, Zagreb 
2. NENAD LICITAR, 
OŠ Ivana Meštrovića, Zagreb 
3. TAMARA MARIĆ, 
OŠ V. Vidrića, Kutina 


7. razred osnovne škole 
1. STANKO ŠKEC, 
OŠ K.Š. Djalskoga, Zagreb 
2. DAVOR NOVOKMET, 
OŠ V. Vidrića, Kutina 
3. IVANA TUCAKOVIĆ, 
OŠ V. Vidrića, Kutina 

8. razred osnovne škole 

1. MARKO ŠUVELJAK - VUJNOVIĆ, 
OŠ I. Račića, Zagreb 

2. DENIS - ERMADI, OŠ Tar, Tar 

3. MARTINA BUKAČ, 
OŠ M. Lovraka, Kutina 


1. i 2 razred srednje škole 
1. SENKA PINTARIĆ, 
Gimnazija Čakovec, Čakovec 


2. MILE KARIICA, V. Gimnazija, Zagreb š 
3. NIKOLA STRAH, Gimnazija Varaždin Slika 1. Prizor sa završetka Državnog susreta i natjecanja iz 


3. MARIJA KRMELIĆ, umm ae jeee 
S5 Tina Ujevića, Kutina Što još reći o Susretu? Bilo je nezaboravno! 
: sam Obnovljena su neka stara poznanstva i stečena 
8.14 razred sretinje škole neka a Izmijenjena "i razna astronomska 
1. JURICA CULAR, BA iskustva i mnogo novog je naučeno. Sve to uz 
Gimnazija A. Vrančića, Šibenik prekrasno sunčano vrijeme, učinilo je da ovaj 
1 KRUN O KOMUGOVIC, Susret astronoma bude ugodno druženje. 
S8 Tina Ujevića, Kutina Smještaj u hotelu "Punta" (Veli Lošinj) gdje se 
2. VIBOR JELIĆ, II. Gimnazija, Zagreb održalo otvaranje Susreta, javno izlaganje i zat- 
2. JOSIPA FRIŠĆIĆ, varanje Susreta, bio je izuzetno kvalitetan. Na 
Gimnazija L. Vranjanin, Zagreb kraju možemo čestitati svim sudionicima i 


3. VLADIMIR SAVIĆ, V. Gimnazija, Zagreb organizatorima koji su zaslužni da je ovogo- 


dišnji Državni susret i natjecanje mladih 
Kao i svake godine, najzanimljiviji radovi | astronoma prošao u ugodnom ozračju. 
bili su javno izlagani. Podpovjerenstva su pred- Doviđenja dogodine! 
ložila sljedeće radove za javno izlaganje: . Ana Kovačićek 
«4 tajnica Državnog povjerenstva 
Osnovne škole 
5. razred: DOROTEJA ANDREIĆ: 
"Opažanje Sunca" 
6. razred: TAMARA MARIĆ: 
"Neke značajke Mjesečeve revolucije" 
7. razred: ŽELJKO JURANČEVIĆ: "Utjecaj 
ciklusa Sunčeve aktivnosti na ljude" 
8. razred: DORIAN HIRŠL i OZREN MUIĆ: 
"Izračunavanje promjera 
Mjesečevih kratera" 


Srednje škole 

1. 12. razred: IVAN JURIĆ i DARKO MILPAK: 
"Izrada magnetometra" 

3. i 4. razred: JURICA ČULAR: 

"Izrada fotometra sa zaslonom". 


Vedran Duančić i Stanko Škeg 
OŠ K.s, Gjalski, Zagreb 

Astronomija na ljetnoj 
školi tehničkih vještina 


"Vela luka '99" 


Slika. 1. Kupole stelamih teleskopa na hvarskom Opservatoriju. 


Lijevo je kupola s jednometarskim teleskopom koji će uskoro hiti u 


stronomski program na ovogodišnjoj 
Aljetnoj školi tehničkih vještina, koju 
organiziraju Gradski ured za obrazovanje i 
šport Grada Zagreba, Zagrebačka zajednica 
tehničke kulture "Za-Te" plus te savezi i 
udruge tehničke kulture Grada Zagreba, 


vodili su djelatnici Zvjezdar- 
nice Zagreb Damir Hržina i 
Drago Roša, a na nekoliko 
dana pridružio im se i Sanjin 
Kovačić predsjednik Zagre- 
bačkog astronmskog saveza. 

Program se provodio u 
jutarnjim satima (predavan- 
ja, vježbe, promatranja Sun- 
ca), u kasno poslijepodne 
(priprema za noćni rad) i 
navečer (promatranje noć- 
nog neba). 

Prvih nekoliko dana bilo 
je ispunjeno općim preda- 


vanjima: povijesni razvitak astronom - 
skih spoznaja, opće ustrojstvo svemi- 
ra, kratkim tečajem astrognozije - 
upoznavanje neba i snalaženje na 
noćnom nebu i osposobljavanjem po- 
laznika za samostalan rad s telesko- 
pom. Zahvaljujući vedrom nebu goto- 
vo svakodnevno je opažano Sunce, a 
tijekom noći uz Veneru, Mars i Mje- 
sec, opažani su objekti i slabog sjaja - 
maglice i galaktike. 

Polaznici su na predavanjima stek- 
li i temeljna znanja iz položajne 
astronomije i upoznali osnovna svoj- 
stva teleskopa. Prikazane su i moguć- 


nosti upotrebe računala i interneta u 
amaterskoj i školskoj astronomiji. Ostvare- 
no je i nekoliko praktičnih vježbi: Određi- 
vanje Wolfovog broja pjega i klasifikacija 
Sunčevih pjega, Mjerenje vidnog polja i 
povećanja teleskopa, Kutevi na nebeskom 


svodu, Granična zvjezdana 
veličina i Astronomska me- 
teorologija. Vježbe su prove- 
dene po manjim skupinama 
polaznika. 

Gosti astronomskog pro- 
grama bili su i članovi Astro- 
nomskog društva Korčula s 
voditeljem Ivanom Sardeli- 
ćem. Organizirano je i jedno 
noćno promatranje s brda 
Hum. 


SI. 2. Pogled "iza" na novi jednometarski 
| teleskop Opservatorija Hvar. 

SI. 3. Stelami teleskop otvora 65 cm. 


Polaznici ljetne škole bili su i na jedno- 
dnevnom izletu na otok Hvar, gdje su pos- 
jetili Opservatorij Hvar Geodetskog fakul- 
teta Sveučilišta u Zagrebu. 

Tako su polaznici imali prigodu vidjeti 
jednometarski teleskop i profesionalnu as- 
tronomsku opremu te opažati Sunce suvre- 
menom video-tehnikom koja se upravo 
postavlja na solarnom teleskopu. Od opre- 
me korišten je Celestron 8 karakteristika 
203/2000 mm, dalekozor 20x80 sa stativom 
i prijenosni kompjutor Pentium 100. 


D. Roša i D. Hržina "GW 


Zagrebački astronomi i turisti namjemici na jezeru Balaton. Snimak 
Iva Mesarić 


Kad danju 
padne mrak... 


idesetak minuta nakon ponoći autobus 
I napokon krenuo. Rapoloženje je bilo 
kao i oblačno nebo sa sijevanjem munja. 
Padala su pitanja: kamo mi zapravo idemo? 
Što će biti ako se ne ravedri? U Zagrebu će se 
bolje vidjeti nego u Mađarskoj !? 

Tako je počeo moj put na promatranje 
potpune pomrčine Sunca. Međutim, pojava 
koja je mjesecima prije uzbuđivala ljude cijel- 
oga svijeta (točnije, sjeverne polutke) ipak se 
pokazala u svojoj potpunoj ljepoti. 

Balatonfoldvar... prostrano dvorište Kuko- 
rica Csarde jedno je od lokacija koje su izabrali 
zagrebački astronomi amateri uz jezero Bala- 
ton (usput, “csarda na mađarskom označuje 
prigradsko svratište"). Oko nas su postavljeni 
teleskopi i ostali astronomski instrumenti, fo- 
toaparati i kamere. Svi, pomalo nervozno i ne- 
strpljivo iščekuju onaj pravi trenutak - trenu- 
tak potpune pomrčine. 

I evo ga ! Sunce koje je već oko pola dva- 
naest počelo ulaziti u Mjesečevu sjenu sve je 
više nestajalo. Čulo se: " Sad će nestati; osjetiš 
kako je zahladilo; gle pravi sumrak; eno tamo 
se vide zvijezde..." Zatim nastaje potpuna ti- 
šina. Sve oči uperene su u crno Sunce 
i blistavu koronu - Sunčevu atmosferu 
te crvenkaste prominencije, stalne 
erupcije plina koje se odvajaju s 
tamnog Sunčeva diska. Svi su za- 
ustavili dah. "Neviđeno, nevjerovatno, 
prekrasno!", čulo se sa svih strana. 

Nakon dvije i pol minute naše 
drago i jedino Sunce opet se pojavilo i 
raspršilo mrak. "Hura!", bio je uzvik 
koji se najčešće čuo. Ili, "Ovo vidjeti pa 
umrijeti..." i slični izrazi pod dojmom 
posebnog uzbuđenja čuli su se na sve 


strane. 
Ana Kovačićek 

Hrvati i strah od 
pomrčine Sunca 


Tatjana _Kren, prof. 


“Kada zmaj proždire Sunce “ 
Z agrebački kanonik Baltazar Adam Krčelić u svo- 

joj povijesnoj kronici “Annuae ili historija 1748- 
1767" spomenuo je pomrčinu Sunca koja se zbila 1. 
travnja 1764. godine. Saznajemo da-se-s-veseljem 
čudio kako se puk u Hrvatskoj riješio straha od 
pomrčine i raznih drugih praznovjerica iz prijašnjih 
godina. No, netom prošla pomrčina od 11. kolovoza 
1999. godine pokazala je da se Krčelić prerano po- 
veselio te da se hrvatski puk ni do dana današnjega 
nije riješio straha od pomrčine Sunca. 

Nije teško zamisliti kako bi se razočarao vrli 
zagrebački svećenik da se probudio uoči 11. kolovoza 
usred Zagreba i suočio s nekim hrvatskim javnim 
medijima i tiskom koji su zdušno preporučivali 
Hrvatima da pomrčinu radije gledaju s malih ekrana 
nego uživo. Dobar dio Hrvata stoga se zatvorio u 
svoje “sigurne" domove da se zaštiti od “opasnih 
zračenja“ za vrijeme pomrčine, onih istih “Zračenja“ 
kojih su se ljudi panično bojali u davna vremena 
kada su mislili da golema opasna neman, zmaj ili 
vukodlak proždire Sunce i da je to kraj čovječanstva 
i Zemlje. Istina, vidio bi Krčelić i uspaničarene ljude 
koji se pošto-poto pokušavaju dokopati “naočala“ za 
gledanje pomrčine Sunca pa bismo mu morali 
objasniti da su to zapravo veoma smioni Hrvati, koji 
su uporno odlučili svojim očima pogledati prema 
Suncu, svim preporukama usprkos ili pak udroblje- 
no uživati u pomrčini: malo uživo, a malo s ekrana. 

Koliko su brojni Hrvati zahirili u astronomijskom 
znanju, otkad je prije pola stoljeća, vrli socijalizam iz 
hrvatskih škola izbacio vjeronauk i astronomiju, bilo 
je vidljivo na svakom koraku: ne samo da su se 
prepali pomrčine Sunca, nego im hrvatski astrono- 
mi, uz sav uloženi trud, nisu uspjeli objasniti da pos- 
toji razlika između djelomične pomrčine pa makar 
bila 99 % i prave potpune pomrčine Sunca i da je nad 


Hrvatskom = posljednjih desetljeća već bilo 
djelomičnih pomrčina Sunca koje su Hrvati preživ- 
jeli, a da većina nije ni znala da se događaju, niti ih 
je takvo što zanimalo, jer to nisu bile tako posebne 
pomrčine, povezane sa “smakom svijeta". Astro- 
nomi su, osim toga, na čuđenje mnogih, napustili 
Hrvatsku i odjurili u Austriju ili Mađarsku pa ih nije 
bilo baš kad su konačno u Hrvatskoj bili najtraženija 
“roba“. U Osijeku i Splitu zato su ih spremno zami- 
jenile smione astrologinje koje su se u tijeku 
pomrčine pred kamerama Hrvatske televizije hrabro 
suprostavile “pomrčinskom negativnom zračenju" 
pa čak i donekle ublažile vječnu priču o “smaku svi- 
jeta". Moćna televizija, koja se inače veoma dobro 
snašla u pitanju posljednje pomrčine u drugom 
tisućljeću, ipak se nije dosjetila da bi, barem zbog 
kanonika Krčelića, isusovca Boškovića i inih sveće- 
nika koji su nekad predvodili hrvatsku astronomiju, 
bilo veoma produktivno pitati što o pomrčini misli 
primjerice zagrebački nadbiskup Bozanić ili neki od 
biskupa ili svećenika. Tada bismo, osim Svetoga Oca 
koji je zbog pomrčine čak prekinuo audijenciju te je 
snimljen kako kroz zaštitno stakalce bez straha gleda 
u pravcu Sunca, imali i mi snimku barem nekog 
našega Božjeg pastira kako slijedi primjer Ivana 
Pavla II. i time potvrđuje da je pomrčina Sunca Božji 
darak kojeg se Hrvati ne trebaju plašiti, nego u 
njemu na pravi način uživati. 

Kako se iu novinama i u medijima moglo čuti da 
će se u Hrvatskoj pomrčina odista lijepo vidjeti, pa se 
ne treba truditi ići u Mađarsku, na graničnim prije- 
lazima prema Mađarskoj Hrvati nisu napravili nika- 
kav prometni kolaps kao npr. nerazumni Švicarci 
koji su u velikim “količinama" navrli prema Njemač- 
koj i Francuskoj jer nisu bili zadovoljni s djelomič- 
nom, nego su htjeli baš potpunu pomrčinu. Hrvati 
su u tom pitanju ispali mnogo razumniji nego prije 

dva stoljeća, kada je s hrvatskim pukom pomrčinu 
promatrao Krčelić, a o “Pomrčini Sunca i Mjeseca" cije- 
lu knjigu u stihovima napisao Ruđer Bošković. Stoga 
je u Mađarsku, kako rekoše carinici, u “lov na pomr- 
činu“ pošlo sasvim malo Hrvata, gotovo manje nego 
vikend-lovaca šećera, kobasica i sira. Točnije u Gori- 
čanu je u Mađarsku ušlo samo 4004 pustolovnih 
Hrvata u 20 autobusa i preko tisuću osobnih auto- 
mobila, koji su srljali u opasno zračenje i sučeljavan- 
je sa “zmajem koji proždire Sunce". Među onima 
koji su putovali u 8 autobusa A-toursa, osim zvjezdo- 
znanaca sa zagrebačke Zvjezdarnice bilo je, vjerovali 
ili ne, i dječice predškolske dobi. I dok su u nekim za- 
grebačkim dječjim vrtićima, shodno općoj klimi, za- 
grebački mališani išli ranije spavati, da bi bezbrižno 
prespavali užasnu pomrčinu Sunca, ta su pustolovna 
dječica iz autobusa i osobnih automobila, uz pomoć 
svojih još pustolovnijih roditelja, sudjelovala u pomr- 
činskom događanju. 

U svjetlu današnjega astronomijskog znanja pro- 
sječnoga Hrvata bilo koje naobrazbe, pola stoljeća 
zakidanoga u astronomijskom znanju, djeluje doista 
nevjerojatno da su prije više od četiri tisućljeća, toč- 
nije 22. listopada 2137. godine prije Krista, dva ki- 
neska carska astronoma, Hi i Ho, bili pogubljeni jer 
nisu dobro predvidjeli pomrčinu Sunca pa je narod 
zahvatila panika kada se nenajavljena pomrčina po- 
čela odvijati na nebeskom svodu. Pa što se ti Kinezi 
jednostavno nisu posakrivali, a Hi i Ho se primili ne- 
kog pametnijeg posla od računanja kada će se dogo- 
diti pomrčina Sunca. I koji je vrag bio inače pamet- 
nom grčkom povjesničaru i filozofu Plutarhu da se 
pred gotovo dva tisućljeća izlaže opasnosti da gleda i 
opisuje Sunčevu koronu, vidljivu prilikom potpune 
pomrčine Sunca. Svi su se takvi pametnjakovići u 
ljudskoj povijesti mogli lijepo skloniti od pomrčine 
pa jesti, piti i zabavljati se. 

Bogu Hvala što su barem hrvatske škole bile zat- 
vorene zbog ljetnjega raspusta. Tko zna bi li Minis- 
tarstvo prosvjete moralo, pritisnuto javnim mnije- 
njem, uputiti nekakav naputak o zatvaranju škola na 
dan pomrčine, sa strogom naredbom djeci i roditelji- 
ma da ni pod koju cijenu ne izlaze iz domova i pomr- 
činu, ako ih to već toliko zanima i ako je baš moraju 
gledati, gledaju na TV ekranu umjesto svakidašnje 
“sapunice". Premda je HRT u Metkoviću nedostatak 
astronoma uspješno nadoknadila, ne astrolozima, 
nego “svjedokom pomrčine“ iz 1961., koji je tada bio 
mali, ali mu nisu zabranili gledati pomrčinu pa su 
škole toga dana, 15. veljače, bile zatvorene kako bi 


djeca mogla gledati pomrčinu. Pritom su dobila i 
uputu kako dobro začađiti staklo. Jednako je bilo i u 
Zagrebu, što i osobno mogu posvjedočiti jer sam i sa- 
ma tada bila učenica osnovne škole. Čini se da se, po 
inerciji, astronomijski vlak tada još donekle kretao. 


Pomrčina na “meniju" Kukorica 
Csarde 

Šestotinjak što Hrvata, što Mađara te putnika- 
namjernika iz ostalih dijelova svijeta našlo se 11. ko- 
lovoza 1999. godine u Balatonfoldvaru na obali Ba- 
latona u dvorištu i na livadici pokraj restorana “Ku- 
korica Csarda“. Stručni dio ekipe zagrebačke Zvjez- 
darnice postavio je svoje instrumente i krenuo u 
jurnjavu za pomrčinom i njenim efektima, a ostali su 
upirali poglede prema Suncu koje je gladni mlađah- 
ni Mjesec prvo “gricnuo“, a onda sve ozbiljnije počeo 
“nagrizati". Svi su, naravno, u uzbuđenju očekivali 
onaj najvažniji trenutak: da Mjesec potpuno zakrije 
Sunčevu ploču. Početak “totalke" popraćen je od pri- 
sutnih oduševljenim pljeskom,-a pljesak je pobrao i 
prvi Sunčev bljesak. Dvije najljepše i najveličanstve- 
nije minute prebrzo su prošle, a tek što je završilo ču- 
lo se pitanje gdje je i kada sljedeća “totalka“ i kako se 
dokopati toga dijela planeta Zemlje. 

Mali Petar (6) i Marko (5) bili su presretni sudi- 
onici “lova na pomrčinu“, a također i ostala manja i 
veća prisutna djeca. Jedan od najmlađih, mali Donik 
(2 i pol) možda neće zapamtiti što je vidio, ali će u 
budućnosti sigurno biti sretan što toga dana nije 
spavao u zagrebačkom dječjem vrtiću nego se za 
promjenu igrao Sunčevim srpolikim sjenama. Zado- 
voljni pustolovinom i pored ljutih mađarskih speci- 
jaliteta bili su i brojni drugi, mlađi i stariji koji su iz 
Hrvatske došli u Mađarsku, premda su ih na granici 
pitali čemu idu u Mađarsku kada se i iz Hrvatske vidi 
pomrčina! Da je djelomična pomrčina neusporedivo 
Slabiji dio predstave, našim graničarima očito nitko 
nije uspio protumačiti, a u hrvatskoj školi to nisu ni 
mogli naučiti jer astronomije već pola stoljeća nema 
kao redovnog predmeta u školskim programima. Ta- 
ko je baš 1949. godine, kada je na Mount Palomaru 
(SAD) u nebo počelo gledati “veliko oko", najveći 
teleskop na svijetu, hrvatski astronomijski vreme- 
plov počeo je povratak u predkrčelićevsko doba. Tre- 
ba stoga pričekati sljedeću totalku, vidljivu i iz Zag- 
reba 2081. godine. Dotad će se valjda svi Hrvati, Kr- 
čeliću na radost, zbilja prestati bojati pomrčine 
Sunca! m 

Još jedno viđenje pomrčine 
Sunca u Mađarskoj 


Gustav _Kren 


ri godine planirao sam potpunu 
ji kefe me Sunca u srijedu 11. kolovo- 
za1999. godine opažati iz Sombathelya, lije- 
pog gradića dvadesetak kilometara istočno 
od austrijske granice. Bio sam tamo nekoliko 
puta i htio pomrčinu snimati u društvu 
mađarskih astronoma i astronoma amatera. 
Međutim, svi su imali jednaki plan: “čekat 
će rano jutro na dan pomrčine, a zatim se 
uputiti svatko prema svojim procjenama 
tamo, gdje će izgledi za dobre atmosferske 
uvjete biti najsigurni. Tako je otpao 
i naš dotadašnji plan. Krajem 
travnja odlučili smo, unatoč upozo- 
renju da će na Balatonu biti tur- 
istička gužva, s gostima iz cijeloga 
svijeta radi pomrčine, ipak krenuti 
upravo na obalu ovoga jezera koja je 
u zoni totaliteta. 

Zahvaljujući turističkoj agenciji 
A-tours, a posebno gospođici Mora- 
ni Bilešić, kojoj ovom zgodom 
zahvaljujemo na nesebičnom radu i 
strpljivosti tijekom cijelog razdoblja 
priprema krenuli smo u obilazak 
terena za opažanje. Bilo je to 20. 
svibnja, a u ekipi smo bili nas troji- 


Slika 1. Jezero Balaton, Mađarska , centralna zona pomrčine 


Predpomrčinska groznica započela je već 
sredinom lipnja, ali smo nakon toga krenuli 
na ljetne škole, da bi zanimanje za proma - 
tranje potpune pomrčine ubrzano raslo, 
barem sudeći po broju pisama i telefonskih 
poziva u vezi pomrčine, koji su sve češće sti- 
zali na Zvjezdarnicu. Sve je eskaliralo kada 
su se oko tri tjedna prije pomrčine pojavile u 
prodaji i zaštitne naočale za opažanje pomr- 
čine. Svaki dan po petnaest, šesnaest, pa i 
više sati, nije bilo dovoljno “dežurati", odgo- 

: s .. sra 


vartka ELLIE 


ca sa Zvjezdarnice (Lovrek, Marko- 
vić i Kren) i predstavnica A-toursa, Morana 
Bilušić. Konačno smo se složili, da bi najjed- 
nostavnije bilo ostati uz prometnicu Zagreb - 
Budimpešta, na oko tristotinjak metara od 
jezera u dvorištu restorana “Kukorica csar- 
da“ (“Kukuruzna klet"), u mjestu Balaton- 
foldvar. 


varati na pitanja, davati najrazličitije savjete 
i upute za opažanje i snimanje pomrčine, 
kao i davanja obavijesti gdje se mogu kupiti 
naočale, neki filter, film ili kome se javiti radi 
putovanja na liniju pomrčine. Uz to trebalo 
je “poslužiti" informacija i brojne studije 
hrvatskoga radija te HRT-a i OTV-a. 

Slika 2. Profesorica Milaković i G. Kren, Balatoničidvar, 
Mađarska 


Konačno, polazak u ponoć, na prijelazu s 
utorka na srijedu, s 10. na 11. kolovoza s 
autobusnog kolodvora u Zagrebu. Na putu 
nije bilo očekivane prometne gužve, pa smo 
na odredištu bili već u ranim jutarnjim sati- 
ma. Tijekom vožnje vidjeli smo vedro nebo i 
blistavi Jupiter visoko nad obzorom, no 
dijelom puta je i sijevalo i padala je kiša. 
Rumenilo istočnog obzora obećavalo je vedro 
nebo, ali su se nade kod nekih potpuno 
ugasile, kada je prije šest sati ujutro, počeo 
obilan i deprimirajući pljusak. Neki su htjeli 
odmah krenuti nazad, uz komentar: 
“Odmah ići kući, kako bi se barem dobro 
naspavali“. Nekima ni smirujuće riječi, kako 
će se do deset sati nebo sigurno razvedriti, 
nisu davale nadu. Tjeskobno raspoloženje je 
trajalo sve dok oko osam sati, oblačni sloj 
nije naglo “puknuo"“. Tu i tamo nebom bi 
“plovio“ pokoji oblačak, no oduševljenje po- 
mrčinom u odličnim atmosferskim prilika- 
ma nakon kiše koja je prijetila sve upropasti- 
ti, dobilo je na intenzitetu i proteklo najbol- 
je moguće. Vedro je ostalo do kraja dana. Ru- 
menilo zakaska Sunca na granici bio je vrhu- 
nac ovoga izuzetno sadržajnoga dana u 
Mađarskoj. I kako su mnogi priznali, pogo- 


KUKORICA CSARDA 


tovo oni koji su potpunu pomrčinu Sunca 
vidjeli prvi puta u životu: “Nema riječi koji- 
ma se može opisati ova jedinstvena nebeska 
pojava i zato vrijedi opet je otići vidjeti, pa 
makar se ona odvijala na sasvim drugom 
kraju našega planeta i trajala tako škrtih 
nekoliko minuta“. 

Na mjestu opažanja u Balatonfoldvaru, 
na jednoj ne odviše velikoj livadi, bilo je put- 
nika iz osam A-toursovih i još četiri ili pet 
drugih autobusa iz Hrvatske, kao i dvadese- 
tak automobila promatrača iz Hrvatske, a uz 
njih bilo je i nekoliko s registarskim tablica- 
ma iz nekoliko susjednih zemalja. Sreli smo 
i Engleze. Prema gruboj procjeni, na našem 
mjestu opažanja, bilo je oko sedam stotina 
ljudi! Uz snimanje, mjerenje temperature 


Slika 3. Pred početak potpune pomrčine: bljesak i Sunčeva 
prominencija iznad crnog diska. Foto: G. Kren 


zraka, ukupnog Sunčevog zračenja, bilo je tu 
i raznih drugih instrumenata, uz pomoć 
kojih je praćen tijek pomrčine, uz mnoštvo 
raznih savjeta našim astronomima-amateri- 
ma, početnicima, javljanja uživo u televizijs- 
ki i radijski program u Hrvatskoj te odgovo- 
ra na pitanja brojnih prisutnih novinara. Po 
mom računu, bilo je dvadesetak javljanja s 
mjesta pomrčine, što prije pomrčine, što 
tijekom pomrčine, a i nakon pomrčine, čak i 
u vrijeme vožnje kući. 

Uspjehom naše ekspedicije možemo biti 
vrlo zadovoljni, a rezultati su još u fazi 


obrade. m 


kako smo doživjeli pomrčinu 


Groznica potpune 
pomrčine 


Sanjin Kovačić 


oć se još nije pretvorila u jutro, tek su četiri 
Nia Nad Zagrebom bjesni prolom oblaka tog 
11.kolovoza, običnog ljetnog dana, ali za astrono- 
me posebnog. 

Teška tjeskoba se uvukla u srca svih koji su pri- 
željkivali vedru raskoš zadnje potpune pomrčine 
Sunca u tisućljeću. Mjesecima planirane ekspedi- 
cije - na više lokacija na Balatonu u Mađarskoj, te 
u Austriju, sada dolaze u pitanje. 

Nada ipak pos- 
toji, prognoze su 
ohrabrujuće za drugi 
dio dana - hoće li se 
razvedriti nakon 
podneva, kad treba 
nastupiti totalitet? 

Skupljaju se au- 
tomobili, ukrcava op- 
rema i raspoređuju 
putnici. Nešto prije 
pet sati mala kolona 
sastavljena od 4 vozi- 
la napušta Zagreb i 


Slika 1. Dobro su došle i posebne naočale 


godine. Priznavanje značaja važnijih prirodnih 
fenomena također je znak približavanja svijetu, 
Europi... 

... "Gdje se mogu nabaviti naočale za motrenje 
Sunca?" postalo je najčešće pitanje upućivano tije- 
kom ljeta astronomima Zvjezdarnice u Zagrebu. Nije 
se pitalo kada nastupa pomrčina, hoće li i gdje biti 
potpuna, kako u stvari nastaje taj fenomen, nego 
jednostavno: "Imate li naočale?". 

Jer svi su znali sve. 
Pomrčinska groznica na- 
likovala je pomalo zlat- 
noj groznici na Aljaski 
od prije stotinjak go- 
dina. Tisuće duša slijeva- 
lo se prema Mađarskoj, 
prema Balatonu, kuda je 
prolazila središnja zona 
totaliteta. Nikad prije 
Balaton nije doživio tak- 
vu navalu. Astronomi, 
turisti, zaljubljenici, zna- 
tiželjnici, sve je to htjelo 


kreće putem  sjev- 
erne granice. 

Odredište: Szombathely u Mađarskoj, a zatim 
Abrahamhegy na zapadnoj obali Balatona... 

.. Zadovoljština bijaše potpuna. Nikad prije 
nije se o jednoj astronomskoj pojavi toliko govo- 
rilo, pisalo, izlazilo u javnost. 

Astronomske pojave toliko zanemarivane i 
prešućivane javnosti, ponekad tek umotane u 
skandalozne prnje astrologije, napokon imaju 
svoje mjesto - mjesto koje zaslužuju: na naslovni- 
cama i duplericama magazina i dnevnih novina, u 
udarnim televizijskim terminima, u radio emisija- 
ma. Novi duh naših medija osjetio se već prilikom 
posjeta sjajnog kometa Hale-Bopp prije dvije 


svjedočiti posljednjoj po- 
tpunoj pomrčini Sunca ovog tisućljeća, a za 
stanovnike Europe posljednjoj do 2081.godine. 

Teleskopi, kamere, filteri, razna zatamnjena 
stakalca, naočale - sigurne i sumnjive, sve je to pla- 
nulo u službi veličanstvenog fenomena - fenome- 
na koji svakako treba vidjeti, a kad ga se vidi, onda 
ga se ne zaboravlja. Prvo pitanje koje postavi svatko 
nakon što prvi put doživi potpunu pomrčinu Sunca 
obavezno je: "Kad i gdje je slijedeća?" 

Teško je opisati osjećaj koji nas obuzme kad 
nestane posljednji tračak sunčeva diska, kad se 
okolišem razlije prijeteći mrak, mjesečeva sjena 
jurne površinom, a blještava korona uokviri zas- 
trašujuću prazninu koja je bila Sunce. 

Slika 2. Ekipa astronoma na zapadnoj obali Balatona 


Tek svijetao horizont ostavlja nam nadu da je 
pojava prolazna. I ne samo prolazna nego nažalost 
i kratka... 

...Nešto dulje zadržavanje u Szombathelyju i 
lošija cesta prema Topalci daju nam do znanja da 
ćemo stići malo prekasno za prvi kontakt. Ali nije 
važno. Bitna je potpuna faza, a do nje ima još vre- 
mena. Najvažnije je da se gotovo potpuno 
razvedrilo, i kako izgleda - pomrčina je 
spašena. Uz cestu se sve češće primjećuju 
parkirani automobili, prikolice - izvlače se 
tronošci, teleskopi, postavljaju šatori, sto- 
lovi za kampiranje. Kako li je tek na istoč- 
noj strani, gdje glavna cesta za Budim- 
peštu preko Siofoka trpi najveću najezdu 
iz inozemstva? 

Stižemo u podnožje Abrahamovog br- 
da, prekrasnog vinorodnog krajolika, na- 
čičkanog klijetima i vikendicama, ali ni- 
kako ne prenapučenog. Nebo je sad posve 
vedro, tek s pokojim nedužnim oblači- 
ćem. Još desetak minuta i stižemo. 

Naši domaćini nas razgaljuju svojom 
gostoljubivošću - žele se sa svima upoz- 


na jedan snimak, jer nervoza je prevelika i želimo 
se koncentrirati na totalitet. Ostatak skupine 
opremljen je naočalama i filterima za vizualno gle- 
danje i svi uživamo u proždiranju Sunca... 

...Veza je uspostavljena. Blažene GSM komu- 
nikacije. Lovrek s druge strane jezera javlja o veli- 
koj gužvi. Susjedi su im neki Talijani, svi su zadi- 
vljeni, napetost raste, očekuje se totalitet... 

... Terasu i kupolu zagrebačke Zvjezdarnice 
okupirale su novinarske ekipe. Televizija, radio, ove 
novine, one novine... Pomrčina se na projekciju 
snima u živo za gledatelje HTV-a. Domagoj trči od 
mikrofona do mikrofona, od kamere do kamere... 

Davor u predavaonici smireno izlaže teoriju 
nastanka pomrčine Sunca privilegiranoj delegaciji 
stranih mačevalaca - sudionika vojnih igara koji su 
imali sreću dogovoriti predavanje. Inače je Zvjez- 
darnica osim za njih i novinare službeno zatvorena. 
Nije bilo moguće prihvatiti zainteresiranu masu 
građana kojoj nije bilo kraja. Ionako se s Popovog 
tornja ne vidi bolje nego s bilo kojeg drugog pros- 
tora u gradu. Ako ima- 
te naočale. A njih nije 
bilo više ni na Zvjez- 
darnici. Zagrebačkih 
97% nikako ne može 
nadomijestiti doživljaj 
potpune pomrčine, ali 
nažalost ne mogu svi 
na put... 

... Već pada sum- 
rak dok se približava- 
mo hrvatskoj granici. 
Kao i u dolasku ima- 
MO sreću - na cesti nije 
prevelika gužva. Dobro 
odabran trenutak ili 
slučajnost? 


nati (ukupno nas je došlo 14) i zaželjeti «<< sia o ij Službenica na ca- 
nam dobrodošlicu uz prikladno posluže- Slika 3. Vrući kolovoz pa još k tome i Tini želi vidjeti našu 
nje. Uz veliku grižnju savjesti prednost pomrčina ... prtljagu. Instrumenti 


dajemo postavljanju instrumenata, jer 
djelomična faza tek što nije počela. 

I napokon, uz već načet rub Sunca završavamo 
postavljanje glavnog teleskopa, refraktora od 8 cen- 
timetara promjera objektiva i jednog metra žarišne 
duljine. Tu je i teleobjektiv 6,3/400 mm, oba naoru- 
žana Nikonima i Mylar filterima, te precizni sat 
upravljan radio signalima. 

U zadnji čas odustajemo od snimanja svih faza 


su uredno prijavljeni, 
ali neuredno spakirani, pa je skoro sve popadalo. 
Nastavljamo prema Zagrebu. Zadovoljni, ispun- 
jeni, ushićeni. U kombiju je tema samo jedna: 
Potpuna pomrčina Sunca 21. lipnja 2001. u Africi. 

V. Skledar 
| \mjiže ik Predrag Ra0S (inače PO struci prirodoslo- 
vao) družio se sa zagrebačkim astronomima. Foto: 


skledar 

Sunčev sm u posebnom ozračju. Foto: D. Egzotičan snimak totalne kroz visoku 
naoblaku. Foto: D. Škorić 


Hržina 


baza 4. " E 4 
Tomislav Kristo i ekipa. Posljednje pripreme 
za snimanje pomrčine. Foto. V. Skledar 


dode... Foto D. Škorić 


uvijek dobro 


22, Bježimo prema vedrini prema Buryenlandu (Gradišće). Dobra karta 


IZLET NA POMRČINU 


U ranim jutarnjim satima 11. kolovoza 1999. po jakom 
pljusku, grmljavini i vjetru krećemo prema Mađarskoj: 
Melita Horvat, Vanja Rodinger i ja. lako nam vrijeme nije 
bilo naklonjeno, nismo odustali. I dobro da nismo. Smješ- 
tamo se kod gradića Zamardi. Kada se konačno razvedrilo 
(u zadnji čas), primjećujemo na Suncu dio Mjesečevog 
diska i prelazimo na posao. Tijek pomrčine pratimo 
metodom projekcije i fotografiramo. Proporcionalno fazi, 
uzbuđenje raste. Postaje sve tamnije, zrak je svježiji, a i 
komarci odjednom osjetiše glad. I tada nastupa vrhunac. 
Pokazuje se božanstvena korona, a potom na jednoj i 
poslije na drugoj strani Sunca, svjetli plamičci - crvenkaste 
Sunčeve prominencije. Na početku samo stojiš i zadivljeno 
gledaš. Od ostalih objekata na nebu vidjele smo još samo 
Veneru. 

U to smo kratko vrijeme (oko 2 m: 22 s) stigle naprav- 
iti što smo namjeravale, a sam je doživljaj nešto što se ne 
zaboravlja. 


Foto: T. Krišto 


Senka Pintarić 
Lopatinec 


Foto: T. Krišto 

Projekcija Sunčevih srpova kroz 


krošnje drveća. Foto: B. Vršnak Foto: Viktorija Kren 


ak i ti “isprobavaju 


Astronom Bojan Vršni 
Sunce. Foto: Dunja Vršnalc 


posebne naočale za 


99% Foto: Bojan Damiš, Čakovec 


pomrčina Sok FA 


Foto: Marino Fonović 


Fato: Marino Fi > Marino Fonović 
Tutaka_- Fo: Sain Foto: Sanjin Kovačić 


Na Kako smo doživjeli pomrčinu 


I Pomrčina u najvećoj 
tazi u Karinu kod 
Zadra. Foto: A. Žanić 


Pomrčina 99%. Foto: Bojan Damiš 


Pomrčina je pri kraju. 
Foro A. Žanić 


TOTALNA POMRČINA SUNCA, 11.08.1999 


Snimano retraktorom KONUS SUPER-POLARIS 
120/1000 (=8.3, kamerom PRAKTICA VLC U pri- 
marnom fokusu teleskopa 1000 mm, film FUJICOL- 
OR Suneria 100. 

Faze snimane kroz Mylar filter: €X0, 125/s-1/85 
Totalitet (Sunčeva korona) snimana bez filtera eX0: 
1/2s-1/8S 

Snimio: IVAN LOVREK, suradnik zagrebačke Zvjez- 
damice, Mađarska, Balatonfoldvar, 11 h 24 m - 14 
nizm 


Foto: Sanjin Kovačić 


gojec 


Maksimum pomrčine u Kutini A. Rano 


Maksimalna pomrčina snimljena teleskopom 170/460 mm iz 


Kutine. Foto: A. RanogojeG 


šk a 


Pomrčina Sunca i Venera (dolje lijevo) između obla- 


roslavlja 


umorna. ali zadovoljna ekipa D 


ka Foto: D. Škorić 
rijedak događaj. Foto: D. Škorić 
(a9) 
| 


Nakon pomrčine, 


fistronomi amateri iz Čakovca 


Kako smo snimali pomrčinu 


ako se iz Čakovca mogla vidjeti 
| ov 99 postotna pomrčina 
Sunca 11. kolovoza 1999. propustiti 
totalnu pomrčinu na Balatonu bila 
bi prava šteta. No, cilj našeg 
astronomskog izleta nije bio samo 
doživjeti i vidjeti, već i snimiti total- 
nu pomrčinu. Bio je to prilično 
velik i težak zadatak za amatere 
koji se gotovo prvi put susreću s 
astrofotografijom. 

Opremu AD Čakovec koja nam 
je bila na raspolaganju činio je 
teleskop Telementor Zeiss 63/840 i 
fotoaparat Praktica 40/35. Posuđen 
je tronožac za fotoaparat te dodatni 
objektiv 40/200. S obzirom da se 
snima pojava s velikim rasponom 
sjaja potrebno je dobro podesiti sve 
parametre snimanja: promjer ob- 
jektiva kojim se snima, žarišnu 
duljinu objektiva, trajanje ekspozi- 
cije, metodu snimanja (sa ili bez 
praćenja) te vrstu i osjetljivost fil- 
ma. Tu se javlja prvi problem: kako 
izabrati odgovarajući film kada su 
promjene sjaja Sunca vrlo velike, 
što otežava snimanje cijelog toka 
pomrčine na film iste osjetljivosti. 
Izbor nije bio nimalo lak obzirom 
da je ponuda filmova velika, no 
odlučile smo se za crno-bijeli Co- 
dak T-Max Profesional 400 ASA iz 
više razloga. Cilj našeg snimanja 
bio je zabilježiti faze pomrčine u 
pravilnim vremenskim razmacima 
na više snimaka te koronu za vri- 
jeme totala, što će zadovoljiti crno- 
bijeli film na kojem će biti dovoljno 
izraženi kontrasti. Nadamo se da i 
priložene fotografije govore za 
sebe... 


Snimanje korone poseban je izazov jer vrijedi 
pravilo: što je duža ekspozicija, veća je korona na 
fotografiji, jer je više svjetla osvjetlilo film. 
Naravno, za vrijeme "totalne" potrebno je skinuti 
filter s teleskopa. Tijekom čitavog snimanja koristili 


Fotografije faza pomrčine i korone 
kako su ih zabilježile marljive i 
spretne kolegice iz Cakovca. 


smo žičani okidač. Dobar plan 
snimanja pola je puta do uspje- 
ha. Trebalo nam je samo još lije- 
po i sunčano vrijeme bez oblaka. 
Smjestile smo se u lijepom 
parkiću desetak kilometara od 
Siofoka na Balatonu uz još 
tridesetak turista iz različitih 
dijelova Europe, koji su bili s 
opremom i boljom od naše ili 
pak samo s naočalama za pro- 
matranje. Osobito je svima bila 
zanimljiva metoda projekcije 
pomoću teleskopa na papir. Tako 
se izbjegava direktno gledanje u 
Sunce, a vide se i Sunčeve pjege 
na projekciji. 

Prigodom nastupa totala, 
pored svih priprema, od uzbu- 
đenja nije se više znalo što tko 
treba raditi, zaboravile smo ski- 
nuti filter za vrijeme snimanja 
korone, ali srećom samo kod 
prve snimke. Uslijed te gužve 
uspjele smo načiniti i nekoliko 
fotografija s rezervnom Minol- 
tom što se nije pokazalo uzalud- 
nim. 

Iščekivanje fotografija prošlo 
je u neizvjesnosti - hoće li snim- 
ke uspjeti, što se još moglo na- 
praviti, što i kako bi se to izvelo 
idući put. Zaključak je bio jedno- 
glasan: nadamo se da će se slje- 
deća prilika pružiti prije 2081. 
godine! 


Vanja Rodiger i Melita Horvat, prof. 
Cakovec 


Napomena redakcije. Ispričava- 
mo se autorima tekstova i fotografija o 


pomrčini Sunca '99, što smo neke priloge morali kratiti, a i veći 


broj slika nismo bili u mogućnosti objavili. Više od dvadeset kole- 
ga astronoma amatera poslalo je svoje radove, što je svakako 
zavidan broj. Ali format i broj stranica ČIS-a za sada je takav 
kakav jest. Nešto ćemo objaviti i u idućem broju i time bi "vruća 
tema" o pomrčini bila zaključena. 


Foto vijesti 


Lijepo ime 


Zdenko Marković 


e 


a 
d... 


vo nas opet u Atacama pustinji u | naoblake. Usput se prisjećamo Asuana na 
Čileanskim Andama. Tamo se stalno | gornjem Nilu, gdje smo bili po astronom- 
nešto događa, ali samo na astronomskom | skom poslu, pa kad smo pitali kada je zadnji 
području. Naš časopis je tu dosljedan, | puta tamo padala kiša, rečeno nam je: “Prije 


prateći godinama 
što sve čini ESO - 
Europska Južna Zv- 
jezdarnica  (Euro- 
pean Southern Ob- 
servatory) i drugi. 
Što bi značilo 
ime ALMA? Narav- 
no neku kraticu. A 
toj vrsti izražavanja 


sve smo skloniji; 


12 godina"! 

Na satelitskom 
snimku označene 
su dvije zvjezdar- 
nice: poznati VII - 
sustav radioteles- 
kopa te  “naša“ 
ALMA, također bu- 
dući sustav radiote- 
leskopa koji će se 
prostirati na dužini 


prirodoslovci, tehničari i ostali, zbog prak- | od 12 kilometara. Međutim na priloženoj 
tičnih razloga. Atacama Large Millime- | slici zanimaju nas i još neki detalji. Gore lije- 
ter Array, doduše u gradnji, bit će zvjez- | vo je dio oplate Space Shuttlea sa svemir- 
darnica po svemu osebujna. Lokacija je | skim teleskopom Hubble (snimak su nači- 
izabrana na visoravni Chanantor na oko | nili tehničari koji su došli u svemir da bi ga 
5000 m visine u Čileanskim Andama. Ovdje | popravili), vidimo Zemljin horizont i u 
kiša ne pada, praktički nema nikakve | pozadini beskrajni crni svemir. Što još vidi- 


Foto vijesti 


mo? Obalu Čilea, Atacama pustinju (uvijek 
bez oblaka), naoblaku u visokim Andama 
(lijevo) te sustave guste, debele naoblake 
zapadno od čileanske obale gdje se kiše jedi- 
no i istresaju. Ova pojava uvjetovana je 
hladnom Humboldtovom strujom koja teče 
uz obalu prema sjeveru donoseći hladne 
antarktičke vode te stalnim visokim tlakom 
zraka, malo zapadnije na Pacifiku (tzv. sub- 
tropska anticiklona). 


Slika 2. Crtež budućeg sustava radioteleskopa ALMA. Radit 
će na bazi interferometrije, kao što je uobičajeno u radias- 
tronomiji da bi se povećala razlučna moć. 


Ima još jedna zanimljivost ovdje, ali se 
ne vidi. Zove se dubokomorska oceanska 
potolina, tzv. Atacama brazda. Ide paralelno 
uz obalu, a duboka je 8075 m (dubina Bar- 
tolomew). U susjedstvu, na samo 380 km 
udaljenosti je lijepi andski vrh Ojos del 
Salado visok 6870 m. Ovo je druga najveća 
reljefna denivelacija na Zemlji (izračunajte 
sami visinsku razliku!). Ona prva je na 
Havajima. Na ovom području podvlači se 
pacifička ploča pod južnoameričku, a rezul- 
tat su spomenute pojave - i još nešto: žesto- 
ki potresi i vulkanizam. 


Slika 3. Položaj ALMA-e na visoravni Chanantor. Okolo su 
vulkanska brda, slana jezera i pustoš. Da je “pustoš relati- 
van pojam pokazuje nam i smještaj gradića San Pedro de 
Atacama od kojega se prema jugu protežu i obrađena polja. 


Pisma čitatelja 


Zanimljivosti 


Cijenjeno uredništvo! 

Pišem Vam iz Senja. Vaš časopis čitam već dvije go- 
dine i zaista ste odlični. Javljam se zato da bih Vam za- 
hvalila na lijepoj nagradi koju sam primila, knjizi PO- 
GLED U SVEMIRSKI OCEAN. Posebno se zahvaljujem 
uredniku kojega sam imala čast i upoznati za vrijeme 
jednog posjeta Zvjezdarnici. Idem u drugi razred gim- 
nazije i volim astronomiju. Moj grad Senj baš ne pruža 
mnogo mogućnosti za bavljenje astronomijom. Ipak, 
preko Vašeg časopisa svemir mi je bliži te doznajem i na- 
učim puno zanimljivih stvari. Zato ostanite kakvi jeste! 

Vaša, Senia Katalinić 


Napomena uredništva! 

Lijepo pisamce, lijepo ime, nema što. Ugodno 
je čuti hvalospjeve. ČOVJEK I SVEMIR u svom 
nagradnom natječaju uvijek nagrađuje skromnim 
nagradama vjerne čitatelje koji odgovore točno na 
postavljena pitanja. Što se tiče tvrdnje da stari 
hrvatski grad Senj (nekada rimska Senia) ne pru- 
ža mogućnosti za bavljenje astronomijom, to baš 
ne stoji. Mnoge osnovne i srednje škole u našoj 
zemlji imaju astronomske grupe, izbornu nastavu 
iz astronomije, astronomska amaterska društva... 
Pa i jedan Senj je nešto od toga valjda zaslužio? 


Poštovano uredništvo! 

Zovem se Jelena Tomljenović, prije Domovinskog 
rata radila sam u Gospiću, bila povjerenik Vašeg časopi- 
sa i vodila astronomsku grupu u Osnovnoj školi. S dje- 
com sam 18 pula sudjelovala na Rep. natjecanjima 
"Znanost mladima". 

Ratni vihor učinio je da je moj rad prestao a u me- 
đuvremenu promijenila sam mjesto boravka i sada sam 
zaposlena u OŠ "Sveti Matej" u Viškovu pokraj Rijeke. 
Mislim da bih i u ovoj sredini uspjela razviti kod učenika 
zanimanje i ljubav prema astronomiji. Obraćam Vam 
se kao nekadašnjim suradnicima sa zamolbom da nam 
ustupite ranija godišta ČOVJEKA I SVEMIRA, a i sve 
ono što mislite da bi nam za početak bilo potrebno. 

Do viđenja u jesen, zahvaljujem unaprijed, 


Jelena Tomljenović, 
učiteljica zemljopisa 
OŠ "Sveti Matej" 
Viškovo 


Uredništvo obećava svesrdnu pomoć, a budu- 
ćoj Astronomskoj grupi Viškovo želimo puno us- 
pjeha! 


Pomrčina 
Sunca “99 


akon niza problema, naša mala as- 

tronomska ekipa (Ivica Marušić, 
Milan Stojanović i ja), 11. kolovoza upu- 
tila se prema Budimpešti. Naše odredište 
bilo je Szekszard, grad sedamdesetak ki- 
lometara od našeg graničnog prijelaza - 
Udvar. Budući da smo nastojali izbjeći 
očekivanu gužvu na Balatonu, odlučili 
smo se za spomenuti gradić u kojemu se 
očekivala faza totaliteta vremenski duga 
1,5 do 2 minute. 

Tog kišnog jutra, naoružani prije svega 
dobrom voljom, a zatim i manjim teles- 
kopom (50/600), fotoaparatima i kame- 
rom starijeg tipa (super 8) uspjeli smo re- 
gistrirati ovu nesvakidašnju pojavu. Tijek 
pomrčine snimili smo u primarnom fo- 
kusu teleskopa kroz aluminijumski filter 
postavljen ispred objektiva. Isto smo uči- 
nili i s kamerom. Ni danas ne vjerujem da 
je totalno pomračenje trajalo nešto dulje 
od tridesetak sekundi. Kako smo bili u 
gradu nismo imali prigodu promatrati 
ponašanje životinja. Jedino bismo istakli 
kaotičan let ptica iznad naših glava za 
vrijeme totaliteta. 

Što reći nakon svega o takvom doga- 
đaju koji je već toliko puta opisan u povi- 
jesti? Zaista, u pravom smislu riječi smo 
se osjećali kao kozmopoliti svjesni drugih 
bića i svjetova i na drugim mjestima u 
kozmosu. A naš svemir zaista nije škrt 
prema mojoj generaciji. Komet Hale- 
BOpp, pomrčina Mjeseca 1997. te ova 
potpuna pomrčina Sunca. Čime nas još 
svemir namjerava ugodno iznenaditi? 


Dalibor Stanojević 
II. Srednja škola B. Manastir 
Astronomska sekcija 


Pomrčina “99 X 


Pomrčinu su tlošli Dromatrati na Balaton i uglerini “veterani" 
Zagrebačke Zvjezdamice: Jerko Kirigin, Ranko Gradečak, 
Toni Breider, Danica Mihalek, Ernest Mihalek i drugi. 
Snimio: Ernest Mihalek (Puha) 


Vrijeme: 10 h 42 m 24 s 


uje: 


Ranko Gradečak Danica Mihalek 


Najbolji edukacijska hrvatski Xf 
W bi Drojekt E-Škole 
LJ CARNet Users Conference “In- 


Vrijeme: 10 h 53 m 18 s krajem rujna ove godine €-škola mladih 


21. Najboljim obrazovnim webom po 


E-škola biologije ( fpd.bolanic.hr/bio) i e-škola 
Vrijeme: 11h 25 m 28 s astronomije ( #2. botanic Jr/astfeastro htm) 
Z Projekt €-škole za Područje astronomije 
čine kako ih je snimila ekipa Astronomske Prezentirali su Bojan Vršnak i Dragan Roša 
z_i a škole B. Manastir. (voditelj Projekta), 
sel . 


Naše nebo 


Izgled neba u jesen 


Gustav Kren 


Minula je posljednja potpuna pomrčina Sunca u drugom tisućljeću, koja je s 
posebnim isčekivanjem dočekana u srijedu 11. kolovoza ove godine. Uvijek jedin- 
stvena i neponovljiva, pomrčina je očarala mnoge promatrače koji su pohrlili 
prema liniji totaliteta. Oni koji je nikad dosad nisu vidjeli, mogli su samo zamiš- 
ljatii kako ona uistinu izgleda uživo, jer za njezin opis ni nema pravih riječi. S 
područja susjedne nam Mađarske, svima nama koji smo se odlučili na najkraće i 
najjednostavnije jednodnevno putovanje u najbliže susjedstvo, nebo koje je dane 
prije pomrčine bilo krcato oblacima, već nekoliko sati prije nastupanja ove veli- 
čanstvene prirodne i nebeske pojave, smilovalo se i omogućilo vrhunski užitak 
opažanja ove središnje ili potpune pomrčine Sunca. Od pomrčinskih nebeskih po- 
java, ove godine nastupa još jedna zanimljiva, koja se naziva prekrivanje ili oku- 
ltacija. Suncu najbliži planet Merkur, proći će, naime, 15. studenog prividno preko 


naše zvijezde Sunca. Detaljnije o tome vidjeti poseban prilog. 


Izgled nebeskoga svoda u jesen i 
početkom zime 


jedan sat više od srednjoeuropskoga 
vremena, odnosno onoga “pravog"“ službe- 
nog vremena u Hrvatskoj. To znači da mora- 
mo voditi računa o tom dodanom satu, kada 
izlazimo pod nebeski svod diviti se i opažati 
njegove ljepote. 

Sredinom rujna oko 21 sat zvjezdani trag 
Galaktike uzdiže se iz pravca sjeveroistoka, 
proteže se zenitom i spušta u pravcu jugoza- 
pada.Istim redom od obzora do obzora, sm- 
jestila su se zviježđa Kočijaša, Perzeja, Kasi- 
opeje, Cefeja, Labuda s još nekoliko malenih 
zviježđa, Lire, Orla, Zmije, Zmijonosca i Stri- 
jelca. 

Uz Kočijaša sa sjajnom Kapelom, nad is- 
točni obzor dižu se i zviježđa Andromede, 
Trokuta, Ovna, Riba i Južne Ribe sa sjajnim 


D: 31. listopada naši satovi pokazivat će 


Folmahautom. Nešto višlje nad obzorom su 
se smjestili Pegaz i Vodenjak. Nisko nad juž- 
nim dijelom “nebeske kape“ dominira zvi- 
ježđe Jarca, jedno od znakova zodijaka. 

Nad zapadni obzor spustilo se zviježđe 
Lovačkih Pasa, koje se nalazi između obzora 
i dobro nam znanoga lika Velikih Kola koji 
tvore sedam sjajnih zvijezda, te zviježđa Vo- 
lara, Sjeverne Krune, Hidre ili Morske Zmije, 
Zmijine Glave, Zmijonosca i Strijelca. 

Dva mjeseca kasnije, galaktički trag Mli- 
ječne Staze uzdiže se iz pravca istoka, prolazi 
sjeverno od zenita i spušta se u pravcu zapa- 
da. Zviježđe Kočijaša sada je već na pola 
visine od obzora do zenita, a uzduž istočnog 
obzora, pojavila su se zviježđa Velikog Med- 
vjeda, Blizanaca, Oriona, Bika, dio zviježđa 
Rijeke Eridan i Kit s poznatom dugoperiodič- 
kom promjenljivom zvijezdom Mira ili Čud- 
novata u Kitu. Zapadu su se priklonili 
Herkul, Lira, Orao, Jarac, Vodenjak i zviježđe 


Naše nebo 


Južnih Riba. U zenitu je Andromeda, pa je 
ovo pravo vrijeme za traganje za sjajnim 
središtem nama najbliže spiralne galaktike, 
znane pod oznakom M31. 

Oko Božića i Nove godine (1. siječnja) 
oko 21 sat, trag Mliječne Staze uzdiže se iz 
pravca istok-jugoistok, “provlači“ se među 
sjajnim zvijezdama sjeverno od zenita i 
spušta prema obzoru u pravcu sjeverozapa- 
da. Istim redom nalaze se zviježđa Velikog 
Psa, Jednoroga, Oriona, Malog Psa, 
Blizanaca, Bika, Kočijaša, Perzeja, Kasiopeje, 
Cefeja te Labuda i Lire s blistavom Vegom, 
nisko uz obzor. U zenitu se nalazi maleno 
zviježđe Trokuta, u kojem se nalazi spiralna 
galaktika, druga po prividnoj veličini na 
nebu i po prividnome sjaju. To je M33, čije se 
sjajno središte može vidjeti tek dalekozorom 
malo većega promjera objektiva (100 do 120 
mm za £/10 do £/15). Cjelokupni prividni sjaj 
M33 je 5,3", a udaljenost joj je 2,2 milijuna 
svjetlosnih godina, skoro toliko koliko i M31 
u Andromedi. 


Sto opažati na jesenskom nebu 

Teleskopima promjera objektiva od oko 
80 do 100 mm, u Andromedi pokušajte naći 
zvijezdu Alamak ili y (gama), koja je dvos- 
truka, ili zvijezdu f (beta) u Labudu koja no- 
si ime Albireo, a znamenita je kao “školski 
primjer“ dvostruke zvijezde s komponenta- 
ma različih spektralnih razreda (tipova), 
crvenkaste i plave boje. 

Već se i slobodnim okom naziru, a malim 
teleskopom mogu se u ovo doba godine vid- 
jeti otvoreni zvjezdani skupovi M39 u 


Labudu, M36, M37 i M38 u Kočijašu, te 
M52 i M103 u Kasiopeji. Izuzetno lijepi 
dvostruki zvjezdani skup su h i x (slovo ha i 
grčko slovo hi) na granici zviježđa Kasiopeje 
i Perzeja. Južno od Siriusa je vrlo lijepi 
otvoreni zvjezdani skup M41, kao i M35 u 
Blizancima. Od kuglastih skupova najljpši je 
i najsjajniji M13 u zviježđu Herkula. Ovdje 
potražite i M92 koji je upola manji privid- 
nim promjerom i nešto slabijeg sjaja. Tu je 
još i M2 u Vodenjaku. Dva vrlo sjajna i 
najveća planeta Sunčeva sustava, Jupiter i 
Saturn, vidljivi su navečer tijekom cijele 
jeseni i zime. Uz Mjesec i Veneru, te dakako 
Sunce, oni su najzahvalnija nebeska tijela za 
opažanje. Želite li opažati Sunce, a niste 
pročitali lanjski broj 2 časopisa Čovjek i 
Svemir (ČIS), ili naš časopis Bolid, u kojem 
je u više navrata pisano o načinima opažan- 
ja Sunca, javite nam se i dobit ćete sva traže- 
na pojašnjenja i upute za opažanja. 

Mliječnoj Stazi ili Kumovoj Slami, kako 
nazivamo našu galaktiku, vrlo slična je spi- 
ralna galaktika, koja se na nebeskom svodu 
prividno nalazi u zviježđu Andromede. Ova 
galaktika nosi oznaku M31, a od nje do nas 
najbrži putnik u svemiru, svjetlost, putuje 
čak oko 2,3 milijuna godina. Ukoliko je 
zaista vedro, lako se zapaža i slobodnim 
(golim) okom, a posebno lijepo se vidi 
malim dalekozorom ili dvogledom. Od zeni- 
ta, gdje se sada vidi M31, krenemo li pogle- 
dom prema sjeveroistoku, u vidnom polju 
našega optičkog instrumenta, pojavit će se 
dvostruki zvjezdani skup, ha i hi, koji se 
nalazi na granici zviježđa Kasiopeje i Perzeja. 
Izuzetno lijep je otvoreni zvjezdani skup 
M45 poznatiji kao Plejade ili Vlašići u zvi- 
ježđu Bika. Već i najmanjim, “kazališnim“ 
dalekozorom, kakvi obično imaju povećanje 
dva, tri ili najviše pet puta, promatrač ostaje 
pod posebnim dojmom. Ne zaboravite 
također pogledati difuznu maglicu M42 u 
Orionu i M44 u zviježđu Raka, znamenitu 
kao Praesepe ili Jaslice. O njima detaljnije u 
idućem broju ČIS-a. 

Mnoštvo ljepota koje svake godine spom- 
injemo u ovoj rubrici, “nadohvat" je vaših 
pogleda. Naši pogledi iz velikih gradova, 
krcatih velikom količinom raspršene - luta- 
juće svjetlosti, postaju također aktualni 
ekološki problem. Zato ne žalite sa sobom 
ponijeti dalekozor za gledanje nebeskoga 
svoda, kada krećete na izlet vikendom. 
Nećete požaliti! Uvjerite se u to prvom 
zgodom. Dovoljno je dalekozor prvo samo 
uperiti put nebeskih visina. Za početak, 
vrhunsko svjedočanstvo bit će kada vaš 
pogled stigne do sjajnog traga Mliječne 
Staze. Svakim i najmanjim pokretom ruke, 
u vidnom polju dalekozora naći će se pot- 
puno novi izgled zvjezdanog neba. Svaka 
sjajna točkica jedna je zvijezda poput naše 
zvijezde - Sunca. I smiono možemo utvrditi, 
da oko mnogih od njih postoje planeti na 
kojima postoji život. Za tako daleka puto- 
vanja, do neznanih svjetova, još nemamo 
mogućnosti osim mašte. Stoga vrijedi gle- 
dati, razmišljati i maštati. 


Kretanje planeta od rujna do kraja 
prosinca 1999. godine 

Merkur je u gornjoj konjunkciji ili iza 
Sunca u srijedu 8. rujna, kada ga od Sunca 
dijeli 55,1x10“ km (55,1 milijuna kilo- 
metara), a od Zemlje 205,6x10* km. U istoč- 
noj elongaciji od Sunca, a vidljiv nad zapad- 
nim obzorom kratko vrijeme nakon zalaska 
Sunca, Merkur se nalazi nekoliko dana prije 
i poslije 24. listopada (24“E). Između Zemlje 
i Sunca, u donjoj kunjunkciji, planet Merkur 
nalazi se u petak 15. studenoga (na 
101,3x10* km od Zemlje ina 46,7x10* km od 
Sunca). Toga dana Merkur će prividno proći 
preko dijela Sunčevog diska (ploče), ali se taj 
prolaz iz Hrvatske neće moći vidjeti. Merkur 
u zapadnoj elongaciji nalazimo u petak 3. 
prosinca (20,5%W). Što zbog blizine Suncu, 
Merkur je teško pronaći na nebu, što zbog 
toga jer je uvijek u vrijeme izlaska ili zalaska 
Sunca, vrlo nisko nad obzorom. Zato uz 
dobre atmosferske prilike, treba i mnogo 


Prolaz Merkura ispred 
sunca 15. Studenog 1999. 
Godine 


Posljednji u ovom stoljeću i tisućljeću 
| dhe 15. studeno ove godine, zbit će se 

još jedna pomrčinska pojava vidljiva s 
našeg planeta. To je prividni prolaz planeta 
Mcrkura ispred Sunčeva diska (ploče). Male- 
na crna Merkurova pločica prolazit će toga da- 
na tijekom nekoliko sati, preko Sunčeva blis- 
tavog lika. 

Jednako kao i kod pomrčina Sunca i Mje- 
seca, postoje određeni uvjeti pod kojima mogu 
nastati prolazi planeta ispred Sunca. Kao prvo, 
to se može dogoditi s samo planetima čije 
staze kretanja oko Sunca, leže unutar 
Zemljine staze, a to su Mrkur i Venera. Drugi 
uvjet je da se tzv. čvorovi, uzlazni kada planet 
presijeca ravninu Zemljina kretanja oko Sunca 
s jušne ekliptičke strane na sjevernu ili silazni 
kada planet presijeca ekliptičku ravninu sa 
sjevera na jug. Kada se na toj liniji ili blizu 
samih presjecišta nađe Sunce, Zemlja i planet, 
dolazi do prividnog prolaza (tranzit) planeta 
preko Sunčeve ploče. Merkuri prolazi ispred 
Sunca događaju se uvijek u svibnju i stude- 
nom, a Venerini u lipnju i prosincu. U to doba 
se Sunce i Zemlja nađu na liniji koja presijeca 
ili je vrlo bliska mjestima Merkurovih i 
Venerinih uzlaznih odnosno silaznih čvorova. 
O tome ovisi i to, hoće li planet prividno proći 
bliže središtu Sunčeva diska ili bliže rubu ili će 
samo “okrznuti“ Sunčev lik. 

Venerini prolazi su vrlo rijetki i događaju se 
dva puta u otprilike dva stoljeća, s time da su 
dva uzastopna prolaza u razmaku od samo 
osam godina. Njeni prolazi ispred Sunca 
dogodit će se 2004. i 2012. godine. Merkur je 
znatno bliši Suncu od Venere, pa mu je ophod 
oko Sunca znatno kraći. Uslijed toga češće do- 
lazi u pološaj donje konjunkcije i mogućnosti 
prividnog prolaza ispred Sunca, unatoć tome 


Naše nebo 


što mu je staza krušenja oko Sunca znatno 
nagnutija prema ravnini ekliptike, nego Vene- 
rina. U ovom stoljeću Merkur je “zamračivao“ 
Sunce desetak puta. Najdulji prividni prolaz 
ispred Sunca bio je 9. svibnja 1970. godine, 
kada je trajao 7 sati i 56 minuta. Tom prilikom 
na Suncu je bila samo jedna grupa pjega, a 
Merkur je, gledano sa Zemlje, prividno prošao 
preko nje, te u jednom trenutku “nestao“ u 
jednoj sjeni (umbri) te grupe pjega. Najdirekt- 
niji prolaz, najbliži prividnom središtu Sunčeva 
diska, zbio se 13. studenoga 1973. godine. Ta- 
da je Sunce bilo u minimumu aktivnosti pa 
nije bilo niti jedne jedine pjege ili grupe pjega 
na nama vidljivoj Sunčevoj strani. Malena crna 
točkica, Merkurova pločica, prošla je Sunčevim 
diskom bez “susretanja"“ sa Sunčevim pjega- 
ma. Ovoga puta, Merkur će tek dodirnuti rub 
Sunčeva diska na njegovoj sjevernoj strani 
(Sunčev sjever-sjeveroistok). Sljedeći prolaz 
zbit će se 2003. godine. 

Prolazi planeta Merkura ispred Sunca, to 
jest između Zemlje i Sunca, opažani su sa za- 
grebačke Zvjezdarnice, posebice dva izuzetna 
u ovom stoljeću, onaj 9. svibnja 1970. godine i 
onaj 13. studenoga 1973. godine. 

Ovoga puta Merkur se u donjoj kunjunkci- 
ji, u položaju između Sunca i Zemlje, nalazi u 
petak 15. studenoga. Međutim, ovaj prolaz 
neće biti vidljiv iz naših krajeva jer će Sunce 
zaći nedugo prije početka prolaza. Merkur će 
proći samo rubnim dijelom Sunca, a prolaz će 
biti vidljiv od 22 sata i 15 minuta do 23 sata i 7 
minuta, iz zapadnih predjela Sjeverne i Južne 
Amerike, sjevernih dijelova Australije i Novog 
Zelanda, Antarktika te cijelog Tihog oceana. 
Toga dana Merkur od Zemlje dijeli 101,3x106 
(milijuna) km, a od Sunca 46,7x106 km. De- 
taljniji podaci o pološajima i kretanju Merkura, 
kao i ovom prolazu, mogu se naći u Malom 
astronomskom godišnjaku (Mag) Bolid, na 
stranicama: 25., od 41. do 43. i na stranici 63. 

GuK 


volje i truda, kako bi se vidio Merkur. 
Početkom 2000. godine, to jest posljednje 
godine dvadesetog stoljeća i drugog 
tisućljeća, Merkur se u gornjoj konjunkciji 
nalazi u subotu 15. siječnja. 

Veneru smo vidjeli usred bijela dana u 
vrijeme pomrčine Sunca, ne samo gdje je 
ona bila potpuna, već za vedroga vremena i 
tamo gdje je Mjesec prekrio više od 95% 
Sunčeva promjera. Devet dana kasnije, u 
petak 20. kolovoza, bila je u donjoj kon- 
junkciji sa Suncem, odnosno između Zemlje 
i Sunca. Prividni sjaj joj je bio -3,2", a priv- 
idni promjer 57,95" (kutnih sekundi) ili 
gotovo čitavu kutnu minutu. Od Zemlje ju je 
dijelilo 43,1x10* km, a od Sunca 108,9x10* 
km. Najveći prividni sjaj ili magnitudu, oko 
-4,3", postiže u nedjelju 26. rujna kad je 
prividni promjer planeta 38“ (kutnih sekun- 
di). Toga dana nalazi se nekoliko stupnjeva 
zapadno od Regula u Lavu. U ponedjeljak 1. 
studenog nalazi se u zapadnoj elongaciji i 
vidljiva je ujutro na istoku, prije izlaska Sun- 
ca. Od Sunca je toga dana dijeli kut od 46,5". 
Venera se tijekom ovoga razdoblja nalazi 
nad jutarnjim istočnim obzorom, a može se 
pronaći već početkom rujna kao najsjajnije 
nebesko tijelo prije izlaska Sunca. Dalekozor 
će otkriti da se vidi vrlo mali dio osvijeu- 
jenog dijela ovog planeta. Vidi se kao tanak 
Srp, poput Mjeseca, koji će iz dana u dan 
postajati sve “puniji“, a prividni promjer po- 
stajat će sve manji. Krasit će istočni dio 
jutarnjeg obzora sve do svitanja i izlaska 
Sunca do kraja kalendarske godine. 

Mars tijekom posljednje trećine kalen- 
darske godine prividno prolazi zviježđima 
Škorpiona, Zmijonosca, Strijela, Jarca i 
Vodenjaka, ali je stalno prividno blizu Sun- 
ca, nad zapadnim obzorom navečer. Za nje- 
govo lakše pronalaženje spomenut ćemo 
datume bliskih prividnih prolaza (kon- 
junkcija) Mjeseca pored Marsa. U zagra- 
dama su kutevi pod kojima se Mars vidi u 
odnosu na Mjesec u trenutku konjunkcije. 
To su sljedeći datumi: četvrtak 16. rujna 

Izgled neba sredinom listopada oko 22 sata. Istu kartu moguće je koristiti i početkom listopada oko 23 sata, početkom stu- 
tenog oko 21 sat, sredinom studenog oko 20 sati ili početkom prosinca oko 19 sati. Položaji planeta označeni su za sretinu 


listopada. 


(65), petak 15. listopada (4"S), subota 13. 
studenog (25) i nedjelja 12. prosinca (2"S = 
dvije kutne minute južno). Ovdje se radi o 
prekrivanju ili okultaciji koja će započeti 
kada Mjesec (i Mars) zađu za hrvatski obzor. 
Početkom rujna Mars zalazi oko 21 sat i 30 
minuta. Prvoga dana listopada zalazi u 20 
sati i 38 minuta, a mjesec dana kasnije u 20 
sati i 16 minuta, jer se, kako rekosmo, 
tijekom cijele jeseni i početkom zime, zadrža- 
va nisko nad zapadnim obzorom kratko vri- 
jeme nakon zalaska Sunca. 

Jupiter se prividno kreće zviježđem 
Ovna. Tu ga nalazimo do 10. listopada, kada 
se retrogradnim kretanjem vraća unutar 
dogovorenih nebeskih granica zviježđa Riba. 
Retrogradno kretanje završava u ponedjeljak 
20. prosinca, a nasuprot Suncu, u opoziciji, 
nalazi se u petak 22. listopada. Tada ga od 
Zemlje dijeli 593,1x10“ km, a od Sunca 
741,9x10“ km. Najbliže Zemlji nalazi se u čet- 
vrtak 21. listopada. Sredinom rujna Jupiter 
izlazi oko 19 sati i 30 minuta, a mjesec dana 


kasnije oko 17 sati i 30 minuta. Sredinom 
studenoga izlazi za dana, a zalazi oko 4 satai 
30 minuta. Početkom prosinca zalazi oko 3 
sata i 30 minuta, a oko Nove godine, sat i pol 
nakon ponoći. 

Saturn se kreće zviježđem Ovna, gdje 
ostaje do kraja godine. Od 30. kolovoza, pa 
sve do kraja kalendarske godine, planet se 
kreće natraške ili retrogradno. U opoziciji sa 
Suncem je u subotu 6. studenoga, kada ga od 
Zemlje dijeli 1.223,1x10* km, a 1.371,3x10“ 
km od Sunca. Prvoga dana rujna nad istoč- 
nim obzorom u Zagrebu, pojavljuje se u 21 
sat i 9 minuta, a mjesec dana kasnije izlazi 
oko 19 sati. Početkom studenoga izlazi oko 
17 sati, dok se to sredinom prosinca događa 
oko 14 sati, a zalazi oko četiri sata nakon po- 
noći. Posljednjega dana 1999. godine izlazi za 
dana, u 12 satii 51 minutu, a zalazi u 2 sata 
i 45 minuta. 

Uran je i dalje u zviježđu Jarca. U opozi- 
ciji sa Suncem bio je u subotu 7. kolovoza. 
Do 22. listopada, kreće se retrogradno. 


Naše nebo 


Lenni 


S CIRIKKS u “ 


a 
m 


= BllEKA = 


ISTOK 


Sredinom listopada zalazi samo koju minu- 
tu nakon ponoći. Krajem godine zalazi u 
večernjim satima. Koristeći nebesku vrteću 
kartu i koordinate iz “Malog astronomskog 
godišnjaka Bolid", lako se mogu odrediti 
izlasci, kulminacije i zalasci ovoga planeta, 
čiji je prividni sjaj na samom “rubu“ granič- 
ne vidljivosti za slobodno (golo) ljudsko oko. 

Neptun se kao i Uran, kreće zviježđem 
Jarca. Retrogradno se kreće u razdoblju do 
13. listopada. Prigodom traganja za Neptu- 
nom, uz teleskop trebamo i bolju nebesku 
kartu ili još bolje nebeski atlas. Jedino tako 
moguće je pronaći nebeske objekte slaboga 
sjaja. Osim točnih izlazaka i zalazaka ovog 

planeta koji se nalaze u tablicama, to možete 
jednostavno učiniti i pomoću nebeske vrteće 
karte. Tada se poslužite koordinatama (rek- 
tascenzija i deklinacija) koje se nalaze u tab- 
licama astronomskoga godišnjaka Bolid. 
Ukoliko posjedujete elektroničko računalo, 
idealno bi bilo nabaviti neki bolji astronom- 
ski program, pomoću kojega možete odredi - 
ti sve što se nalazi u ovom godišnjaku, pa i 
mnogo više toga. Sve ovisi o vašem interesu. 

Pluton je najmanji planet Sunčeva sus- 
tava koji se zbog izduženosti svoje staze oko 
Sunca, sada nalazi bliže Suncu nego što je 
planet Neptun, a zbog nagiba staze prema 
ravnini ekliptike, prividno se nalazi u zvi- 
ježđu Zmijonosca. U konjuk- 
ciji sa Suncem je u četvrtak 2. 


prosinca. Od Zemlje ga tada 
dijeli 4.661,3x10* km, a od 

Sunca 4.516,6x10*% km. 

Slika na naslovnoj stranici prikazuje potpunu 
pomrčinu Sunca snimljenu 11. kolovoza 1999. s jezera 
Balaton u Madarskoj. Jasno se vidi raskošna Sunčeva at- 
mosfera - korona, crni Mjesečev disk i na njegovim rubovima 
stalne Sunčeve eksplozije tzv. prominencije, koje najbolje vidi- 
mo baš za vrijeme totalnih pomrčina. Snimljeno u 12:48 sati. 
Teleskop: akr. refraktor, 120 mm, F/1000 mm, 1/8. Ekspozi- 
cija: 1/2 sekunde, film: Fuji Superia 200 ASA. Snimio: Tomis- 
lav Krišto, AAD Zagreb. 

Slike na drugoj stranici omota prikazuju nam neko- 
liko faza pomrčine Sunca zabilježenih kamerom Ivana 
Lovreka iz Zagreba. Snimljeno na jezeru Balaton. Slika 
gore: Mjesec polako prekriva Sunce. U sredini: "dijamantni 
prsten" koju sekundu prije totalne pomrčine. Slika dolje: 
nakon "totalne" Sunce se opet pojavljuje... 

Slike na predzadnjoj stranici. Na donjoj slici vidimo 
prizor pomrčine okom kamere iskusnog snimatelja Marina 
Fonovića. U sredini je prizor potpune pomrčine sa Sunče- 
vim stalnim erupcijama tzv. prominencijama. Snimio: 
Branimir Zauner. Na slici gore: koprene Sunčeve at- 
mosfere za pomrčine kako ih je zabilježio Branimir Zauner 

Slika na posljednjoj stranici. Majstor astrofotografije 
Sanjin Kovačić ovako je zabilježio pomrčinu Sunca u 
Mađarskoj. 

NAGRADNI NATJEČAJ 


Odgovori na pitanja iz br. 3, 98/99. 

1. Asteroidi su: a) žitelji dalekih zvjezdanih sustava, bb) zvi- 
jezde u nastajanju, c) mala tijela koja kruže oko Sunca. 

- Mala tijela koja kruže oko Sunca. 

2. Ganimed je satelit u sustavu jednog od većih planeta. 
Kojeg planeta? 

- Jupitera. 

3. Kojeg datuma i godine ulazimo u novo tisućljeće? 

- 1.1. 2001. godine. 


Rezultati nagradnog natječaja iz br. 3, 98/99. 

1.nagrada: knjiga POGLED U SVEMIRSKI OCEAN, Luka 
Varenina, Log, Strma ul. br. 1. Bregana. 2. nagrada: 
knjiga KRATKA POVIJEST VREMENA, Ljerka Mihun, 
Jandrićeva 26, Zagreb. 3. nagrada knjiga DRAMA U SVE- 
MIRU, Domagoj Bartolić, Vulinčeva 14, Ivanić Grad. 4. 
nagrada: knjiga BUDUCNOST SVEMIRA, Damir Jan- 
ton, Mesićeva 36, Zagreb. 


Odgovori na pitanja iz br. 4, 98/99. 

1. Pomrčina Sunca 11. kolovoza iz Hrvatske će se vidjeti 
kao: a) potpuna, b) djelomična, c) prstenasta. 

- djelomična. 

2. Sto nazivamo Kuiperovim pojasom i gdje se on nalazi? 
- U području vanjskog dijela Sunčevog sustava, izvan 
Plutonove i Neptunove staze. 

3. Koliko je staro Sunce i koliko godina “života" mu još 
predstoji? 

- Staro je oko 5 milijardi godina, a predstoji mu još oko 
5 milijardi godina “života“. 


Rezultati nagradnog natječaja iz br. 4, 98/99. pe 

1. nagrada: VRTECA KARTA NEBA, Kristina Skof, B. 
Radića 33, Ivankovo. 2. nagrada: knjiga POGLED U 
SVEMIRSKI OCEAN, Dinko Gavranović, |. Andrića 10, 
Nova Gradiška. 3. nagrada: knjiga DRAMA U SVEMIRU, 
Petra Martek, Talani 39/1, Zagreb. 4. nagrada: KOM- 
PLET ASTRONOMSKIH RAZGLEDNICA, Špiro Krasić, 
Meterezi 20, Drniš. 


NOVI NAGRADNI NATJEČAJ 


1. Kojom prosječnom brzinom se giba Zemlja oko 
Sunca? 

2. Navedi planete: a) slične Zemlji, b) slične Jupiteru! 

3. Koje godine se vidjela posljednja potpuna pomrčina 
Sunca iz Hrvatske, a koje godine će se vidjeti sljedeća? 


1. nagrada: VRTEĆA KARTA NEBA, 2. nagrada: knjiga 
POGLED U SVEMIRSKI OCEAN, 3. nagrada: knjiga 
DRAMA U SVEMIRU, 4. nagrada: komplet CIS-a starijih 
godišta s posebno odabranim sadržajem. 


Odgovori se šalju na POŠTANSKOJ DOPISNICI na 
adresu: Zvjezdarnica, Opatička 22, 10001 Zagreb. 

Posebno nagradno pitanje! : 
Slika snimljena iz ruske svemirske ns dinje pasa 
j j i j m veličans 
daljena od Zemlje prikazuje na ' i vrtic : 
o Pitanje glasi: koja sila uvjetuje ovakve BE i na kojoj 
Zemljinoj polutci je snimljena - sjevernoj ili južnoj? 


: KI 
Za točan odgovor, nagrada: knjiga POGLED U SVEMIRS 


\ OCEAN. 


